text:
James Finies
Presidente
i kordinado Fundashon Nos Ke Boneiru Bek
Pueblo di Boneiru
a wordu inkorpora i integra den estado
Hulandes sin su aotorisashon legal kual mester tabata un eskoho i desishon di e
pueblo liber i konsiente di tur
konsekwensia previo di su eskoho, i for
di despues di 10-10-10 a drenta un epoka di divishon i inseguridat ku nunka
prome no tabata e kaso.
E desunion i
divishon aki huntu ku tur kambionan ku a wordu i kada dia di nobo ta wordu
desidi i ta traha ley pa e pueblo Boneriano pa e gobiernu di Hulanda situa na
Den Haag i kaminda ku e pueblo su bos ku ta su poder demokratiko a wordu
neutralisa a krea un situashon di desesperashon i sin salida pa e pueblo.
Nos a
splika i roga na politikonan ku a soru pa e divishon aki ku ta ‘union” ta
e solushon i pa kuminsa e kaminda di rekonsiliashon di e pueblo i restorashon
di e pueblo su derechonan historikamente hereda i atkeri pa por duna e pueblo ku ta desampara un
speransa nobo.
Nos Rei nobo
Willem Alexander a bini, a skucha, i a komprende e situashon ku su pueblo di su
Reino ta konfrontando a priminti di lo juda i a duna e pueblo un speransa nobo.
Despues di
esaki gobiernu di Hulanda a kumpli ku
promesa di Rei i resien a deklara ofisialmente ku “ ku nan ta respeta nos
pueblo su derecho di autodeterminsahon konforme reglanan di Nashonan Uni i awor
nos mes por bai referendum i hasi un eskoho estatal nobo den Reino i nan lo
respete i ku nan tin deber di juda nos i ku nan lo renegosha ku nos den kuadro
di ley internashonal di igualdat, rasonabilidat, integridat i buena fe”
25 di februari
Konseho Insular a uni den e moshon i desishon den su totalidat i unaninamente tur
miembro a bai akuerdo ku lo mester tene un referendum pa por trese pas i
trankilidat bek den e pueblo Boneriano i esaki a wordu ratifika
ofisialmente atrobe unaninamente pa tur
miembro di raad riba 1 april instalando e komishon pa duna un konseho
prinsipalmente na e uniko puntu di diskushon o desakuerdo ku tabatin pa sea
tene e referendum prome ku elekshon o despues di evaluashon.
E pueblo
Boneriano a sinti un alivio i a rebiba nan speransa pa un solushon pronto pa
por duna e pueblo e oportunidat pa eherse su
derecho di disidi su mes riba su
futuro kual ta su responsabilidat i su desishon. E union i kaminda di
rekonsialshon a habri di nobo i un futuro briiante mirando ku Hulanda lo juda i
kopera ku deseo di e pueblo a kuminsa bira realidat.
E reunion di konseho
insular siman pasa 6 mei kaminda e komishon, konsisitiendo entre otro di tres(3)
eksperto legal e duna nan konseho “awor o nunka” riba e mandato di konseho
insular riba e pregunta prinispal ki dia
lo tene e referendum sea prome ku
elekshon o despues di evaluashon a wordu desaproba i silensia sin ningun
pregunta o remarke riba e puntu di desakuerdo kual ta e momentu adekua pa tene
e referendum sea prome ku elekshon o despues di evaluashon. Niun solo momentu
so e diskushon o pregunta o moshon pa ku esaki no tabata na diskushon.
I koalishon a disidi na final den un votashon
pa para e proseso i asina para e referendum i a bira lomba pa e pueblo i traishona
e pueblo ku a konfia den su representanten ku nan deber ta di proteha e pueblo i su derechonan i a bolbe
kita e speransa di e pueblo ku a kuminsa sinti i kere ku e solushon tabata na
kaminda i ta kibra e proseso di union i rekonsiliashon ku a kuminsa kue forma i
a bolbe dividi e pueblo un biaha mas i awor e pueblo a bolbe kai den un estado
di desesperashon i ta insierto di su futuro i ta riska di entrega nos pueblo su
futuro den man di otronan.
Un jamada ta bai
un biaha mas na direkshon di nos miembronan di konseho insular pa por
rekonsidera nan posishon i tene kuenta ku nan a wordu skohe pa sali na defensa
di nos pueblo i su derechonan i no lo kontrali i no por entrega esakinan bek
sin autorisashon di e pueblo. Mester
tene debidamente kuenta ku e rogamentu i sklamashon di e pueblo pa debolbe
esakinan bek si no ta duna e pueblo tambe e derecho di por eksigihi su
derechonnan bek di kualke otro
forma kual nos no ta spera ku lo mester
ta e kaso si miembronan di nos konseho insular tene kuenta ku ley i nan
konsenshi i aktua konforme esey.


c: text/html

text:
Bon biní riba e wèpsait ofisial di Kuerpo Polisial Kòrsou
E wèpsait aki ta duna bo akseso na informashon relevante di Kuerpo Polisial Kòrsou, komo organisashon. Ademas e ta ofresé bo e fasilidat di por buska i haña informashon relashoná ku Kuerpo Polisial Kòrsou na un manera mas efikas i lihé. Asina e wèpsait aki entre otro ta kontené informashon di servisionan ku Kuerpo Polisial Kòrsou ta ofresé i tepnan di prevenshon ku bo mes por apliká pa limitá e chèns ku bo ta bira víktima di kriminalidat.
Si bo ta deseá kualke informashon ku no ta optenibel riba e wèpsait aki òf si bo kier duna remarke òf hasi pregunta, por fabor aserka nos pa medio di un di e numbernan di telefòn òf via mail; manera indiká riba e página prinsipal i e página di kontakto.
Kuerpo Polisial Kòrsou den su afan pa buska mas manera pa Sirbi i Protehá, ta hasi su máksimo esfuerso pa brinda boso un wèpsait di kalidat haltu ku informashon alkaso, relevante i interesante. Pues, e wèpsait aki konstantemente lo keda den desaroyo … sigui bishitá nos ku regularidat!
I am text block. Click edit button to change this text. Lorem ipsum dolor sit amet, consectetur adipiscing elit. Ut elit tellus, luctus nec ullamcorper mattis, pulvinar dapibus leo.

robotstxt: allowed

filter: keep


text:
Oranjestad-Parlamentario Endy Croes ta preocupa pa e rumbo cu FFD ta bayendo. Pa splica pueblo poco mas di FFD. Kico y kendenan ta FFD y con esaki a lanta? Desde aña 2001, momento cu MEP a gana eleccion aplastante cu 12 asiento, minister di Deporte Ramon Lee tabata tin como vision y conviccion pa renoba stadion Frans Figaroa na Noord. E tempo aya e Stadion tabata cay bou di maneho di ASU. Aruba Sport Unie, esta ASU sinembargo no tin nocion pa maneha parke y nan track record ta papia pa nan mes. Sporthall (awe Centro Libertador Betico Croes) a bira un ruina bou maneho di ASU y gobierno mester a cay aden pa renoba esaki. Stadion na Dakota mescos a bira un ruina y mester a traspas’e pa Lotto pa asina e por a wordo renoba.
Joe Laveist y Frans Figaroa
Joe Laveist na dos ocasion a bira ruina bou nan maneho y gobernacion AVP (Henny Eman) na 1994 pa 1999 a renob’e pa ASU y gobernacion (Mike Eman) a bolbe haci mescos door di renob’e hincando miyones di FDA y a laga esaki den man di ASU. Pues marca mi palabra y warda e corant aki pero aki 6 aña e lo ta na werki y un ruina atrobe. Bo no por keda haci mesun cos y spera un reultado diferente. Stadion na Noord, promer cu esaki a wordo renoba, Ramon Lee a exigi cu mester traspasa esaki sea pa Lotto of pa un identidad nobo pero no por lag’e den man di ASU pasobra e resultado ta conoci. Despues cu ASU a rebeldia masha hopi, Promer Minister e tempo aya Nelson Oduber a convence tur e partnernan pa lanta un Fundacion nobo cual lo carga e nomber di Fundacion Facilidadnan Deportivo y asina traspasa e stadion di Noord den e Fundacion aki y pa asina e proyecto di renobacion por a inicia.
FFD tambe ta secuestra
FFD esta Fundacion Facilidadnan Deportivo ta consisti di 3 miembro di ASU, 3 miembro di Lotto pa deporte y 3 miembro cu minister di deporte ta nombra y nan 9 ta encarga pa cu e maneho di parkenan. A cuminsa cu Frans Figaroa y poco poco a keda traspasa mas parke pa e Fundacion aki. Kico ta pasando actualmente? Gobierno di AVP a converti FFD den un lugar pa complace amigo y a bin cu e idea pa pone bou di e bestuur un Director cu un salario di 10 mil pa luna. A yena FFD cu hendenan di mercadeo cu salario di 6 mil florin pa luna. Consecuentemente no tin placa pa mantencion te cu por ehempel CONCACAF a keur af ambos stadion di futbol y Aruba lo mester hunga su wega di Nations League di CONCACAF dia 9 di september proximo na Corsou. Bestuur di FFD ainda ta den constelacion cu AVP a lag’e y a tuma e postura di Lotto esta pa secuestra e Fundacion.
Traspaso di parkenan pa ASU
Mientras tanto FFD a inicia cu su “Plan Macabro” esta pa cuminsa saca e parkenan for di bou di FFD y traspasa esakinan pa ASU. FFD a inicia e proceso cu veld di Nadi Croes/Crismo Angela y a cuminsa pone Logo di ASU den e parke. Parlamentario Endy Croes ta puntra te unda e grado di sinberguenseria ta bay? Presidente di ASU Gerald Franca sa masha bon cu nan no a pone ni un solo placa pa traha e parkenan aki y ta den bestuur FFD pa complace nan terkedad pa proyectonan por a bay door. Awe kier bin cu un Plan Macabro pa “HORTA” e parkenan aki for di pueblo? Wel momento pa actua a yega pa caba cu sinberguenseria. Parlamentario Endy Croes ta haci un apelacion na e Minister encuestion pa manda yama e 3 miembronan (nombra pa Schwengle) y cu ta representa minister di deporte e siman aki aden pa duna cuenta y stand van zaken di FFD. El que no cumple nos lo yama “chacal” pe y “afueraa”. Parlamentario Croes ta termina splicando cu of mester cumpli of mester cana e caminda legal pero e wega di macabro aki ta termina e siman aki den bon of den malo.


text:
E DI 7 DIA DI REUNION CU STAKEHOLDERS EN CONEXION CU FORMACION DI GABINETE WEVER-CROES II
Prome Minister Evelyn Wever-Croes, despues di e reunionnan cu varios stakeholder dialuna mainta, a duna un declaracion amplio riba con e reunionnan a bay. Esnan cu a participa na e reunionnan tawata: Sandy van Tol, Arubaanse Vereniging van Belastingadviseurs; Andy Hernandez, San Nicolas BusinessAssociation; Ronella Croes, Aruba Tourism Authority; Daniel Ferara, Aruba Food and Beverage Association; Sr. Valdez, OPPA.
E Asociacion di Conseheronan di Impuesto a toca e tema didesaroyo economico, no solamente pa stimula e economia pero tambe pa un bon funcionamento di e departamento di impuesto. Especialmente sin atrasonan, sino un departamento cu ta traha den actualidad. Nan a comenta tambe riba e leynan cu mester bira mas senciyo, mas cla y pa nan tin siguridad adelanta con ta aplica cierto leynan. Esey nan ta kere lo yuda pa desaroya nos economia mas lihe.
Sanicolas Business Associatoin a entrega un manifiesto cu diferente punto cu nan lo kier pa Gabinete Wever-Croes cumpli cu nan den e prome 100 dianan di gobernacion. A repasa cada punto y mester bisa cu varios punto cu nan a trece padilanti ta importante pa crea desaroyo den San Nicolas. Desaroyo den area di industria pero tambe den area di turismo pa crea bienestar general pariba di brug.
Aruba Tourism Authority (ATA) a indica cu turismo ta recuperando. Berdad entradanan a cay hopi pisa aña pasa, tambe entradanan di ATA y aworaki ta den fase pa mira con ta recupera di e sla aki. Tin varios plan di accion den cual ATA tambe a duna su contribucion importante. Tanto ATA como Gobierno ta di acuerdo cu turismo ta e pilar economico cu lo saca nos di e pandemia. Sigur cu mester diversifica pero e turismo ta keda e driver di nos economia. Pa esaki mester un ATA fuerte pa enfrenta e retonan aki.
Aruba Food and Beverage Association, a elabora no solamente riba kico tur e diferente comercaintenan tin mester pa un desaroyo, sino a trece mas bien e temanan cu ta mas relevante den e area di Food and Beverage. Nan a comparti cu nanpreocupacion cu nan no ta hañando hende pa traha. Esaki sigur pa Gobierno tambe ta un preocupacion mirando cu tin 3800 perosna riba FASE dus no tin trabou. Sea e hendenan aki no tin e rekisitonan cu ta wordo pidi, of sea tin un desmotivacion den nos hendenan pa drenta bek den e mercado laboral. E berdad ta cu Gobierno a bin cu FASE y nos ta duna pakete di cuminda y loonsubsidie pero esakinan ta temporal y poco poco lo yega na final pa asina haña hende bek den e mercado laboral.
Ta importante pa traha riba e motivacion pa trabou y Gobierno lo mester bin cu reglanan y pone como un di e exigencianan pae ciudadano haña FASE e siguiente luna, e mester ta aplicando pa trabou y tuma loke tin etc.
OPA, e Organizacion di Pensionadonan di Aruba a presenta un documento bastante elabora pa unda nan a apunta e retonan cu adultonan mayor ta enfrenta. Nos pensionadonan ta esnan cu a constru nos economia cu nos y nos yiunan ta bibando aden.Nan ta tesoro pa henter nos sociedad y nan tambe mester por conta. A toca diferente tema, manera di salud y e temponan di espera, e prima di AZV cu ta hopi halto, e prijsnan cu ta hopi caro, tema di belasting etc entre otronan. A papia tambe riba e tema con pa duna nos adultonan mayor mas representacion pa aisna un gobierno tene cuenta structuralmente cu interesnan di nos adultonan mayor cu ta parti grandi di nos comunidad.
Durante e gobierno di Gabinete Wever-Croes I, a cuminsa cu Raad Voor Ouderen. Lamentablemente pa motibo di otro prioridadnan cu Covid y Lanspakket e finalisacion no a tuma luga ainda pero ta den fase final caminda mescos cu nos tin Sociaal Economische Raad, nos lo haña un raad voor ouderen cu lo duna conseho na gobierno riba tur e temanan aki cu tin di haber cu adulto mayor. Esaki lo pone cu nos adultonan mayor lo haña atencion constante y structural di tur gobierno.
Prome Minister a expresa su satisfaccion di con tur e reunionnan di dialuna a bay y a duna di conoce cu tur e puntonan y feedbacknan cu a wordo treci, lo wordo inclui den e acuerdo di gobernacion.


text: Diaranzon anochi a drenta informe di cu un dama di edad a haya un Boa den su cura di cas y e tabata su so na e momentonan ey pesey ela yama pidi pa polis na su cas na Washington, mesora a dirigi un patruya na e sitio. Na yegada di e patruya e oficialnan a nota cu e Boa tabata furioso y tabata cla pa ataca. Ta trata aki di un Boa di mas di 1,6 meter di largo y tabata hopi gordo dunando e indicacion di a caba di come un parha of pushi chickito. Polisnan mesora a atake y a deshaci di dje. E dama a keda masha contento y e por a bay drumi feliz.


text:
PPA A PRESENTA UN MASTERPLAN PA FRENA SIGURIDAD DI ARUBA NA PRENSA Y NA PUEBLO DI ARUBA
PPA A PRESENTA UN MASTERPLAN PA FRENA SIGURIDAD DI ARUBA NA PRENSA Y NA PUEBLO DI ARUBA
BENNY NISBET, PPA:
‘PPA A PRESENTA UN MASTERPLAN PA SIGURIDAD DI ARUBA’ BAO DI E TITULO DI NOS PROGRAMA ‘ ARUBA PA E PROXIMO NIVEL 2017 -2021’ !
Durante di e prome conferencia di PPA teni na hogar di nan presidente sr. Eddy Bennett, PPA a presenta un parti di nos programa ‘ARUBA ….PA E PROXIMO NIVEL 2017 -2021’ esta e parti con PPA ta mira cu nan por contribui na mejora e ‘siguridad di Aruba’ y pueblo henter den futuro y ta carga e titulo di ‘Masterplan pa Siguridad di Aruba!’. PPA a accentua cu mientras cu otro ta ofrece e pueblo bandera y sticker pa lunas largo PPA ta inicia cu campanja ofreciendo nos pueblo vision, idea como parti di nos programa dedica na Siguridad…kada dos siman ta intencion pa presenta otro parti di e programa total di partido PPA.
OPTIMALISA FUNCIONAMENTO DI CUERPO DI POLIS!
Maneho di PPA projecta den e masterplan aki tin como meta pa optimalisa funcionamento di Cuerpo di Polis riba nos Isla…y mester por pone mas ‘blauw riba caya’ na un manera structura.
STRUCTURA DI WARDA DI POLISNAN LO WORDE ADAPTA !!
PPA a presenta un MAPA di Aruba riba cual basa riba colornan pero tambe indicacion unda tin actualmente e diferente ‘post’ di cuerpo di polis nos vision/idea con den futuro nan PPA lo desea di contribui na mejora e ‘siguridad’ di nos pueblo.
Primeramente a splica cu actualmente Aruba ta reparti den cuatro districto for di unda Cuerpo di Polis ta guia y controla nos Isla esta Oranjestad, Noord, Sta Cruz y San Nicolas. Ta intencion di PPA pa trece cambio den e parti di San Nicolas na unda PPA a projecta un Warda di Polis pa atende cu desaroyonan na Sabana Basora, Pos Chikito y Spaans lagoen. Administrativamente e warda aki lo keda cai bao di e Comisario encarga cu San Nicolas. Tambe PPA den cuadra di e hecho cu baby beach y Rodgersbeach ta worde usa pa e entrada di ilegalnan PPA su maneho lo frena e desaroyo aki. PPA ta projecta un post di Strandpolitie den Seroe Colorado y na mes momento ta projecta un toren di vigilancia aki.
Cuerpo di Voluntario Arubano(CVA):
Na mes momento PPA ta propone pa introduci un asina jama CVA(estilo VKC na Corsow) cual su structura official ta worde projecta tambe na Sabana basora/Pos Chikito.
JFK SCOL LO WORDE DESTINA COMO E PROXIMO WARDA DI POLIS PA ORANJESTAD Y DAKOTA !
Pa motibo strategico cual lo aumenta e siguridad cu Cuerpo di Polis por ofrece PPA ta propone pa e x JFK scol worde destina como e proximo ‘warda di polis di Oranjestad y Dakota. Algun di e motibonan ta:
1. Sitio mas strategico for di unda Cuerpo di Polis por funciona !
2. Cuerpo di Polis na e sitio aki lo duna siguridad na ‘Ontvanger der Belasting’ y otro edificio di Gobierno y priva aki no mucho leeuw for di lama unda cualkier dia un grupo por drenta cu meta criminal.
3. E asina jama salida ‘uitrukmogelijkheden’ di polis den tur direccion ta mucho mas efficiente….Vondellaan y Stadionweg pa Dakota/Tarabana etc….., Pa Oranjestad p/m di Vondellaan y LG Smith Boulevard y Lacle Boulevard…!!
4. Majoria sitio unda evenemento grandi ta tuma lugar ta hopi serca esta Centro di Cultura, Stadion Guillermo Triniadad etc.
5. Por tira miho vista riba e desaroyo cresciente dilanti ‘Talk of the Town’.
6. Ora di Carnaval Cuerpo di Polis lo ta na e skina di e dos caretera mas importante pa Carnaval cual ta Vondellaan y LG Smith Boulevard.
Toren di vigilancia: Ta intencion di PPA segun nos masterplan pa construi un ‘toren di vigilancia’ acerca na e x JFK scol pa mejora e tarea di nos Cuerpo di Polis.
RENOVACION DI WARDA DI POLIS DI SAN NICOLAS !
E masterplan di PPA ta ensera tambe plannan pa renovacion di Warda di Polis na San Nicolas y mantencion debido di tur warda di polis riba nos Isla.
RECLUTA Y SELECTA INTERESADO PA BIRA POLIS LOCALMENTE Y NA HULANDA:
Consciente di e hecho cu Aruba no tin suficiente polis PPA su programa ta ensera un accento pa recluta y selecta interesado pa bira polis. Un idea cu te na e momento aki ningun otro organisacion politico a lanta ta e idea di busca interesado bao di e arubianonan biba na Hulanda tambe. Aki PPA tin bista riba arubiano cu a bai studia na Hulanda y no a logra pero a keda biba na Hulanda. Lo formalisa un maneho cu sosten hulandes pa stimula e jovennan aki pa sigui rumbo pa bira polis y trece nan bek Aruba !!
OPTIMALISA FUNCIONAMENTO DI POLIS DI BARIO !
Ta intencion di PPA pa optimalista tur post di polis di Bario riba nos Isla.
SOSTENE UN ORGANISACION DI LIFE GUARDS !
E masterplan di PPA ta ensera tambe pa Cuerpo di Polis sostene un organisacion di Life guards riba nos Isla mirando e tantisimo hugamento especialmente di turistanan di ultimo anja. Tambe e intencion ta di trece e servicio di ‘helikopter’ bek.
PPA ta accentua cu e entrada official di nos Isla segun nos L.T.U ta haf di Oranjestad, Aeropuerto International di Aruba, haf di Barcadera y haf di San Nicolas y esaki ta tuma lugar bao di wowo legal di e instancianan … Cuerpo di Polis grensbewaking, IASA grenscontrole, Cuerpo di Aduana
RESTRUCTURACION DI CUERPO DI BOMBERO:
Esaki segun masterplan di PPA lo tuma lugar door di crea un post di Brandweer na Balashi tambe y utilisa e facilidad di instruccion mas na Balashi. Tambe PPA ta papia di crea un asina jama CBV (Cuerpo di Bombero Voluntario) . PPA ta mira cu kada instancia cu tin un edificio grandi por apunta un 3 pa 4 persona cu lo bira bombero voluntario.
PPA su masterplan ta projecta cu PPA lo sostene e desaroyo di ‘neighbourhood watch’ riba nos isla.
E masterplan ta indica tambe cu PPA lo structura y crea un fundeshi official pa esnan cu ta labora den siguridad di nos Isla . Esaki door di ofrece curso y e fundeshi official pa e tarea aki ! Training standariza, screening y clearance.
Hot zone’s of zona cayente lo hanja un Sistema di camera di vigilancia.
RENOVACION DI K.I.A. (Korrectie Instituut Aruba).
E masterplan di PPA ta tene cuenta cu K.I.A. y ta accentua cu lo mester renova y moderniza e edificio di K.I.A. Na mes momento lo mester hiba un maneho pa coregi preso y prepara pa nan regreso den nos sociedad.
PPA a presenta nos masterplan na prensa y pueblo. Nos no ta kere den presenta bandera y sticker pa loco….pero vision, idea y programa na nos pueblo pa asina PPA projecta con nos tin intencion di hiba ‘Aruba …..pa e PROXIMO NIVEL !’.
Aruba, 3 di juni 2017 Lider Politico di PPA
BENNY NISBET


text:
Premier Evelyn Wever-Croes hunto cu Premier Rutte a reuni cu Secretario General di Nacionan Uni sr. Antonio Gutteres riba e retonan cu paisnan chikito ta enfrenta.
Gabinete Wever-Croes
Premier Evelyn Wever-Croes hunto cu Premier Rutte a reuni cu Secretario General di Nacionan Uni sr. Antonio Gutteres riba e retonan cu paisnan chikito ta enfrenta. Covid, debe nacional y efecto di cambio di clima y su consequencianan.
Un bon reunion!
United Nations General Assembly 2021, representando Aruba y Reino Hulandes. A toca turno na Premier Mark Rutte pa hiba palabra. Un bon discurso


text:
Posibel beslag riba barku “Resolute” por prohibi barku di sali Korsou
Posibel beslag riba barku “Resolute” por prohibi barku di sali Korsou
Geplaatst op 01 April 2020 dor di Ministerio Asuntunan General i Promé Minister
Willemstad – E barku “Resolute” ku a yega Kòrsou djamars i ku ta operá bou di bandera Portugues (Madeira), no por sali foi Kòrsou si tin beslag riba e barku. Aktualmente autoridatnan ta verifikando e beslag ku un partido lo a pone riba e barku. Wardando un solushon pa esaki, e barku tin ku kana proseso normal di “port clearance”. Esei ke men outoridatnan ta trata e kaso aki komo un “regular bunker call”.
Kòrsou a risibí tambe ayera un petishon di Gobièrnu di Republika Bolivariana di Venezuela pa koperashon pasobra e barku tabata envolbí den un dalmentu ku un barku di wardakosta di Venezuela, kaminda konsekuentamente e barku Venezolano a senk. E tripulashon a keda reskatá dor di wardakosta di Venezuela. Ayera nochi Kòrsou a prohibí e barku pa sali pa por verifiká un ke otro. A sali na kla ku a base di lei i tratadonan internashonal ta trata di un konflikto entre Venezuela i Portugal i den kual Kòrsou of Reino Hulandes komo tal no tin arte ni parte den dje.
Ta trata di un barku krusero chikitu, ku na e momentonan aki tin solamemte tripulashon na bordo. A base di e medidanan vigente di nos Gobièrnu en konekshon ku Corona vírùs, nan no mag di sali for di e barku. E barku a bini Kòrsou solamente pa motibu di “bunkering”.


text:
ATIA como gremio comercial, a wordo invita pa medio di Gobernador di Pereira y Alcaldia di Risaralda pa participa na un evento special pa celebracion di e 50 aña di existencia di Risaralda.
Risaralda ta un lugar special na unda turismo sostenibel ta un di nan pilarnan fuerte di nan economia. Risaralda ta conoci como un region cu ta cuida su naturaleza y parhanan di tal forma cu e ta e unico bosque reconoci pa medio di UNESCO como bosque modelo den nos region. Risaralda tin conservacion como topico di enseñansa den nan sistema educativo.
Mirando con conservacion y sostenibilidad ta un tema di primordial importancia pa economia di cualkier pais, pero aun mas di un isla, ATIA a hasi uso di e invitacion aki pa purba comparti e experiencia di conservacion aki cu 15 mucha entre edad di 11 pa 13 aña di Aruba.
Pa medio di companianan cu ta realisa e balor di sostenibilidad y ser ciudadanonan corporativo responsabel, e hobennan aki por bishita e evento aki for di dia 31 di januari pa 5 di februari 2017. ATIA kier a gradici esnan cu ta realisa e importancia di concientisa nos pais ariba e tema di conservacion y crecemento sostenibel muy en especial pa medio di nos hubentud.
Mester menciona cu for di comienso cu e idea a nace pa incorpora nos hubentud den e projecto aki, a ricibi e atencion y cooperacion di Minister Michelle Hooyboer cu a duna tur cooperacion pa e projecto aki ser realisa.
E companianan cu a hasi e viaje aki posibel ta: Total Finance, CMB, Western Union, Aruba Bank, Total Services, Guardian Group, WEB, Setar, Ernst & Young, Plus Accountants y ATIA. Tambe un danki special ta bai na Sra. Lina Rios representante di Colombian Adventures cu a coordina tur detayes di e viaje aki.
E viaje aki tin como meta pa mustra nos hubentud e importancia di con importante cuido di nos medui ambiente ta pa medio di conservacion y crecemento sostenibel, especialmente ariba un isla cu un area limita. ATIA ta spera cu e hobennan aki lo experiencia un siman inovidabel cu lo motiva nan pa sigui conta e experiencia unico aki na scolnan y barionan na Aruba, y pa crea “embahadornan” di conservacion bou di nos hubentud.
Aruba Birdlife Conservation tambe a wordo invita y lo ser representa pa su presidente Sr. Greg Peterson, cu lo ta un orador especial durante e programa na Risaralda.
Gobernacion di Pereira y Risaralda a invita Gobierno di Aruba y ATIA ta contento cu Prome Minister Eman a acepta e invitacion y lo lidera e delegacion di Aruba pa Risaralda, mandando un señal importante cu Aruba ta wak crecemento sostenibel como un punto importante di gobernacion.
ATIA un biaha mas kier a gradici tur sponsor, Ministerio di Educacio y Sra. Juliet Carvahal, Aruba Birdlife Conservation pa medio di Sr. Greg Peterson, Sr. Armando Goedgedrag pa su contribucion durante e viahe aki, Colombian Adventure, Minister President y tur e hobennan y mayornan cu lo participa na e evento unico aki den nos region.


text:
Fleur de Marie un bista den pasado. Herensia arkeológiko di un bario lubidá.
Publikashon di Naam
E proyekto di Fleur de Marie ta ankrá den un relashon di kooperashon estrecho entre Secretariaat Stadsvernieuwing i Unidat di Bario Kòrsou, ku a start pa promové e desaroyo sosio-ekonómiko den sentro di siudat.
Fleur de Marie ta forma parti di Scharloo Abou i ta situá den Willemstad na Kòrsou. A.M. Chumaceiro Boulevard, Bargestraat i Fort Nassauweg ta deliniá e bario. Riba enkargo di Secretariaat Stadsvernieuwing, Fundashon NAAM a hasi investigashon arkeológiko den fèlt. E investigashon aki a wòrdu ehekutá dor di e arkeólogonan y boluntarionan di fundashon NAAM. E arkeólogonan a hasi nan investigashon pa yega na haña mas informashon di pasado di
Fleur de Marie i su habitantenan. For di prinsipio a usa Fleur de Marie komo lugá pa hende biba. Esaki ta nifiká ku pa un gran parti suela di e lugá ta perturbá. Tòg a haña informashon balioso durante e investigashon arkeológiko. E markanan ku a haña ta mustra ku Fleur de Marie ta un parti ku tabata kapital di isla Kòrsou, kaminda hopi hende a biba. Gran mayoria di e material ta prosedente di e periodo kolonial, aunke a topa tambe markanan di indjan.
E material parse ta indiká ku e habitantenan ta originario prinsipalmente di klase medio – e klasenan mas abou. Probablemente aki tabata biba diferente obrero i posiblemente tambe algun katibu i eks-katibu. A haña hopi material di eksterior, esaki ta nifiká ku posiblemente tabatin tambe un konsentrashon di strañero, kendenan a bin purba nan suerte i a establesé na nos isla. No tin masha informashon konosí tokante e área den e periodo akí, i esei ta hasi ku Fleur de Marie ta hunga un ròl sumamente interesante i importante den investigashon arkeológiko na Kòrsou.
Un publikashon pa públiko general y e rapòrt di e ekskavashon arkeológiko lo ta disponibel pronto!


text:
Oranjestad-Siman pasa no tabata un siman facil pa Gobierno di Aruba y sigur cu no pa Minister Presidente kende mester a haci e anuncio pa cu aña 2018 pidiendo pueblo un cooperacion. Esaki ta significa curashi y responsabilidad. Berdad ta cu durante eleccion, debi na e informacionnan cu nos tabata maneha na e momento ey, a vocifera cu nos tin e solucionnanpractico sin mester pidi pueblo algun cooperacion. Y esaki basa riba informe cu gobierno e tempo aya tabata publica cu nan a logra baha deficit di pais Aruba te na 2% den 2016 y nan lo logra cumpli cu e norma di CAFT den 2017 di –0.5% na deficit cual ta igual na -25 miyonflorin. Alrespecto e publicacionnan aki y si nan lo tabata berdad hamas mester a inclui pueblo den e solucion pero lo a logra tur cos cu nos plannan alternativo.
Desaster den Cocolishi
Dia 17 di November Gobierno nobo a huramenta y dialuna 20 di November 2017 tabata e promer dia di trabao. Ora a drenta Cocolishi a encontra un desaster. Tur e wayanan di telefoon corta, computernan a wordo “horta”, drivers ni harddisk di server no t’ey, no tin ningun documentacion, oficinanan cu holor desagradabel. Pues un lugar sin pia ni cabez y no tabatin nada pa bo por cuminsa informa bo mes y traha pa drecha e situacion. A tuma algunsiman pa por a cuminsa mobilisa y poco poco e otro banda di medaya tabata saliendo na cla. A hereda un pais na rand di bancarota. Un pais unda 93 cen di cada florin ta comprometi nadebe. Mike Eman, Richard Arends y AVP a engaña pueblo cu CITGO. Den presupuesto di Pais Aruba tabata tin presupuesta 73 MIYON di CITGO cual nunca y te cu awe no a drenta. Alaves tabata tin debenan cu AZV, comerciantenan local, ATA y mucho mas cu gobierno a retene nan placa y no tabata efectua pago.
AVP no a cumpli cu e norma di CAFT
Dia 20 di December 2017 mester a trata den Parlamento di Aruba e presupuesto supletoriounda a aproba 130 MIYON cu AVP a malgasta entre otro den campaña. Esaki a trece cune cu AVP hamas a cumpli cu e norma di CAFT 2017 di -25 MIYON. Mester agrega e norma di -25 Miyon riba e -130 MIYON y cu esaki a cera aña cu -155 MIYON di deficit. Tur esakipresidente di CAFT Raymond Gradus a splica dia 3 di Februari 2018 den conferencia di prensa. E malinformacion di AVP na pueblo a trece cune un scenario totalmente diferente. E peso cu a wordo poni riba aña 2018 ta inmenso. Pa culminacion, AVP a firma cantidad di proyectonan PPP y nunca a presupuesta con ta paga esakinan. Tristo ta cu desde 2018 esakinan mester cuminsa wordo paga. Mester paga minimo 20 aña largo na 81 MIYON pa aña y Hospital por ehempel lo wordo paga durante 29 aña na 30 MIYON pa aña. Esaki ta parti di locual gobierno nobo a encontra.
Catastrofe Eman
Na 2009 Aruba tabata paga 116 MIYON na interes pa aña y esaki a alcansa 216 MIYON nainteres pa aña 2017, un aumento di 100 MIYON den 8 aña di AVP. 216 MIYON na interes pa aña ta igual na alrededor Afl. 25 Mil florin pa cada “ORA” di dia!! Hopi tristo unda AVP a hiba e pais aki. Gobierno nobo a cuminsa pa corta masha hopi gasto den e aparatogubernamental y tambe den companianan estatal. Na salario di coordinadornan a corta entreotro 28 MIYON den proximo 4 aña.
Finalmente pa evita un KB y pa logra haya Hulanda para banda di Aruba mester a pidi pueblo un cooperacion di 1.5% pa paga PPP y 1% pa BAZV. Cu hopi dolor mester a haci esaki peronos ta sigur cu nos lo sali for di e “catastofe” EMAN aki y den futuro cercano Aruba lo para firme bek riba su pia y nos yiunan lo goza di e prosperidad di e pais aki. Nos ta DETERMINA pa salba nos Pais Aruba!!


text:
Rooi Taki, Franse Pas- Diaranson merdia algo pasa di 12’or na momento cu awa tabata yobiendo ta sosode un accidente den e bocht pa bay Rooi Taki. Mesora a pidi pa presencia di polis y ambulance
Na yegada polis a bin compronde Un Nissan Sentra blauw pa motibo cu e caminda tabata muha e auto a slip y a bay dal frontal contra un un Suzuki Vitara. Cinco persona a resulta herida, pero afortunadamente niun tabata di gravedad, mayoria a bay hospital pa un tratamento mas avansa mientras e otronan a wordo trata na e sitio mes.


text:
BISHITÁ RIJKSMUSEUM
E museo di Hulanda
Un museo históriko yen yen di posibilidat nobo. Tuma un time-out ku e obranan maestral hulandes pa un bista refreskante riba e dia di awé.
SENTRO DI AMSTERDAM
Bo ta haña Rijksmuseum na Museumplein den sentro di Amsterdam. Serka di e siudat su kanalnan históriko i pakusnan, i den djis 20 minüt kana for di Kas di Anne Frank. Meskla e bida di e siudat ku tempu pa relahá na Rijks.
KARANAN KONOSÍ
Loke ta hasi Rijksmuseum un di e museonan di mas famoso na mundu ta e fama di e obranan maestral di su kolekshon. Manera e Melkmeisje (Mucha Muhé Ku Ta Basha Lechi) di Vermeer, e Outopotrèt di Van Gogh, The Merry Family (E Famia Kontentu) di Jan Steen i Rembrandt su Nachtwacht (Ronda Djanochi). Pero tin asina tantu otro piesa den e kolekshon ku por sorpresá bo i kapturá bo imaginashon. Manera Breitner su Girl in a White Kimono (Mucha Muhé na Kimono Blanku) i e Asian Pavilion (Paviyon di Asia). Ni maske ki edat bo tin, òf di unda bo ta bini, lo bo deskubrí algu nobo na Rijksmuseum.
MIRA I HASI
Tin algu pa tur hende na Rijksmuseum. Di bishita ku guia te ku wega pa famia, workshop i programanan di teatro. Si ta bo promé bishita, pa kiko no purba e rekorido di ‘E mihó di Rijksmuseum’? Durante vakansi di skol, nos ta organisá aktividatnan spesial pa hende hóben, manera un wega di ‘Escape’.
LIVE: OPERASHON NACHTWACHT
Rijksmuseum ta usando e teknologia di mas nobo pa investigá i trata e pintura di Nachtwacht. Pasobra e obra maestro di Rembrandt ta e pintura di mas prominente den e Galeria di Honor, nos a skohe pa hasi e restorashon akinan mes. No tras di porta será, sino den e galeria di Nachtwacht pa tur hende mira. Bishitantenan por mira e investigadónan traha live. Den e museo òf online. Nos ta yama esaki Operashon Nachtwacht.
ATRAKSHON KUMBRE
- E Galeria di Honor ku e obranan maestro di Vermeer i Rembrandt, Frans Hals, Jan Steen.
- Melkmeisje i Nachtwacht
- E kolekshon di kas di pòpchi, modelo di barku i di arma
- E biblioteka di Cuypers, e kolekshon di mas bieu i mas grandi di buki di historia di arte na Hulanda.
TEP
-
Download e app di Rijksmuseum pa giranan spesial i rutanan sabí.
-
Buk bo téket online, haña rebaho i bo mes skohe e ora ku bo ke tei.
-
Bo no tin hopi tempu? Ta fásil pa mira e piesanan kumbre di e museo den un ora.
-
Buk un rekorido ku guia pa bo mes òf bo grupo.
-
Gosa di un high tea promé òf despues di bo bishita den The Café.
Diariamente di 9 or di mainta te 5 or di atardi
Grátis pa mucha di 18 aña bai abou
ORANAN DI APERTURA
Diariamente di 9 or di mainta te 5 or di atardi.
ADRÈS
Museumstraat 1
1071 XX Amsterdam
AKSESIBILIDAT
- Entrada pa ròlstul
- Ta pèrmití kachó guiadó pa hende siegu
- Tin left na kada piso
PREGUNTA FREQUENTE
- Vestuario grátis
- Ta pèrmití pa saka potrèt
- Tin wifi grátis
Het melkmeisje, Johannes Vermeer, ca. 1660
1 | 8
De Nachtwacht, Rembrandt
1 | 8
Zelfportret, Van Gogh
1 | 8
Voorhal
1 | 8
De bedreigde zwaan, Asselijn
1 | 8
Cuypers Bibliotheek
1 | 8
Meisje in witte kimono, Breitner
1 | 8
Eregalerij
1 | 8


text:
Gobièrnu di Kòrsou a finansiá e di 23 Weganan di Sentro Amérika i di Karibe ku 1.3 mion.
Gobièrnu ta brinda un segundo oportunidat na OSBOD. Den e video aki Sr. Fausto Kirindongo ta konta
Direktor di OSBOD, Sra. Shulaika Zwerwer, ta informá dianan di Inskripshon i alabes ta mustra riba
Entrevista ku Minister Eugene Rhuggenaath promé ku e la papia den Konseho di Seguridat di
Minister Eugene Rhuggenaath na Konseho di Seguridat di Nashonnan Uní (11 yüni
Splikashon di E Korona di Triunfo, Logro i Perseveransia rondo di Nos Bandera na
Kòrsou ta representá Reino Hulandes den Konseho di Seguridat di Nashonnan
5 di yüli último un delegashon di e klup di baseball, Curaçao Neptunus a bishita Kas di Kòrsou
Ministerio di Desaroyo Sosial, Labor i Bienestar ta lansa su servisio nobo, SOAW MOBIL. SOAW MOBIL
Gobièrnu di Kòrsou lo habri un skol di Fishi Nobo pa e aña eskolar nobo na SBO Nildo Pinto. A


text:
E siman aki Minister Maduro ta reuni cu cada colega Minister pa asina por repasa e cifranan di cada ministerio y brinda cada Minister e oportunidad pa tuma e decisionnan necesario pa asina por finalisa Presupuesto 2022.
Despues di e ronda di e reunionnan individual aki, Conseho di Minister lo mester aproba e cambionan pa asina e concepto pa Presupuesto 2022 por bay cana su caminda pa haya conseho di CAFT y Raad van Advies.
Teniendo cuenta cu e tempo cu e instancianan aki ta tuma pa formula nan conseho y despues e tempo necesario pa Gobierno atende cu e consehonan aki, ta premira cu e concepto di Presupuesto 2022 lo yega na Parlamento na januari 2022 pa su tratamento.


text:
Introduccion di un base infrastructural minimo pa scolnan di Aruba, teniendo cuenta cu e cantidad di alumno, tanto pa pa loke ta material, ekipo y facilidadnan, ta un di e puntonan di prioridad di Partido POR riba tereno di educacion y enseñansa. Banda di esey, POR den e proximo periodo di gobernacion lo intensifica e maneho di mantencion di edificio di scolnan pa asina elimina e atraso cu tin riba e tereno aki. Mirando cu Colegio Arubano no tin espacio mas pa sigui crece na su localidadnan actual y cu Noord ta un di e districtonan cu mas rapido ta creciendo, lo construi un scol pa MAVO/HAVO/VWO na Noord.
Scolnan di Aruba mester ta dispone di ekipo y facilidadnan manera local pa duna les, banki y stoel comodo, smart TV, cantidad di laptop, conexion di internet, cantidad di baño, grandura di area di recreacion y grandura di areanan cu sombra pa asina mucha y hobennan por haya educacion na e nivel cu nan tin derecho riba dje.
POR lo haci esfuerso pa den e cuadro aki, promove modernisacion y digitalisacion di nos enseñansa. Lo crea scolnan saludabel cu cantina cu ta bende cuminda saludabel y area di recreacion cu ta brinda oportunidad pa e alumno haci movecion. Ademas lo ehecuta den fase un plan pa instala airco na scolnan.


text:
Geplaatst op 20 February 2020 dor di Ministerio Desaroyo Sosial, Labor i Bienestar
Willemstad – Ámtenarnan di ministerio di SOAW a sinta djárason atardi ku representantenan di e diferente fundashonnan ku a risibí ménos supsidio ku nan a spera. Esaki komprendibelmente a kousa basta konsternashon.
A pidi e fundashonnan presente diskulpa pa e malkontentu i duda ku e situashon a kousa i a splika ku no ta e intenshon pa a sigui kòrta den nan supsidio.
Despues ku a konstatá e situashon a kuminsá traha mesora pa remediá e situashon i por bisa ku a haña e fórmula pa hasi esaki.
Pues, por informá komunidat ku a yega na un solushon pa e problema i ku sin mas lo traha semper ku bienestar di sigur e muchanan ku ta ser kuidá dor di e fundashonnan aki i tambe e trahadónan ku ta kuida i forma e hóbennan aki.


text:
Tanki Flip: Dialuna den oranan di mainta, polis ta wordo manda na altura di Pencro na Tanki Flip pa motibo cu lo tin un hende drumi riba vloer dilanti e negoshi di cellular Pencro, cu ta keda un poco pariba di e rotonode Tanki Flip
Na yegada enberdad nan a bin topa cu un homber drumi riba e vloer, na momento cu polis a bay lanta e homber nan a nota cu e tin stapel y stapel di placa den su saco di carson. Mesora nan a puntre pa su documentonan y e no por a mustra nan nada otro cu ta stapel di dollars.
Despues cu ela medio bin bij, ela bisa polis cu su documentonan ta den su auto, cu ta para un poco mas pabou. Ela splica polis cu ela haya un flat tire y a cuminsa cana pa bay su cas pero na altura di Pencro sonjo a dal’ey ela dicidi di dal su drumi eynan.
E homber ainda tabata basta tolondra di alcohol, debi cu ainda e ta bou influencia pa su seguridad y di otro a dicidi di detene y hib’e Warda di polis unda ela haya un cuarto gratis.
Na momento cu nan tabata hibando e na e transportwagen nan a descubri cu e tin mas stapel di placa den su poder.
Riba caminda pa Warda di polis, enberdad nan a bin topa cu e auto preto cu flat tire di e homber, esaki no tabata tin solamente un flat tire pero cu lo por tabata envolvi den caso un hit and run. E placa y e auto a keda mientrastanto confisca.
Like this:
Like Loading...
Related


text:
E exito di e Puertorriqueño Luis Fonsi, ” Despacito ” a wordo movi di su luga door di un tema hopi pega y ta trata di “Mi gente”, e cantica nobo di e Colombiano J Balvin.
Aunke no ta trata di e cancion original, e remix cu Beyoncé a haci cu e la move “Despacito” di su puesto number uno den e revista Billboard.
Balvin a crea fuera di e ritmonan africano di e Dj Francés Willy William, cu a mantene e di dos puesto pa 11 siman despues di cancion “Despacito”. Sin embargo, diaranson mainta ela aparece na prome luga dilanti e tema di Fonsi y Daddy Yankee, cu awor ta na segundo lugar.
Mester corda cu e version di “Mi gente” di e cantante Colombiano hunto cu Beyoncé tawata e prome trabou musical cu e artista Americano a haci.
Beyoncé a segura cu e ganashi genera pa e remix lo ser destina pa yuda e victimanan di e horcannan cu a causa hopi daño na e islannan di Caribe y tambe e parti zuid di Estados Unidos.


text:
PronóstikoPronóstiko di tempu pa Kòrsou i bisindario bálido te djadumingu atardi 6:00 o.l., 2 di yüli 2017.Kompilá: djasabra 1 di yüli 2017, 17:00 o.l. (21:00 UTC).
Pronóstiko
Pronóstiko di tempu pa Kòrsou i bisindario bálido te djadumingu atardi 6:00 o.l., 2 di yüli 2017.
Kompilá: djasabra 1 di yüli 2017, 17:00 o.l. (21:00 UTC).
Tempu: Parsialmente te hopi nublá ku chèns pa algun áwaseru durante djadumingu mainta.
Temperatura máksimo lo alkansá 32 ºC i temperatura mínimo 26 ºC.
Solo ta sali 06:15 i ta baha 19:04 o.l.
Bientu: For di prinsipalmente direkshon ost moderá te basta fuerte; forsa 4 te 5 (20 te 39 km/ora, 11 te 21 nudo). Espesialmente durante di dia, de bes en kuando fuerte te posiblemente duru; forsa 6 te 7 (40 te 61 km/ora, 22 te 33 nudo).
Situashon general: Un siguiente ola tropikal lo drenta parti oriental di laman Karibe durante oranan mas lat di awe anochi i lo move den un direkshon west. Algun di e nubianan asosiá ku e sistema aki lo por produsí algun yobida ku un chèns chiki pa welek i bos riba sierto parti nan di Kòrsou durante e próksimo 24 ora. Pero un gran mayoria di e wer lo pasa nort di nos region.
Kondishon di laman: Por lo general moderá ku altura di olanan entre 1 i 2 meter (3 pa 7 pia).
Sistemanan signifikante di wer tropikal: Ningun.
Fenómeno spesial: Ningun.
Pèrspektiva te djaluna atardi: Por lo general parsialmente nublá i lokalmente lo kai un òf mas áwaseru durante oranan dia mainta.
Meteorólogo: Luciano.
E próksimo boletin di tempu lo wòrdu publiká djadumingu 05:00 o.l. (09:00 UTC).


text:
ORANJESTAD, Aruba: Candidato di AVP number 7 Robert Candelaria tabata presente na e celebracion di 31 aña di servicio di Cuerpo Policial. E tabata contento di por a celebra e dia aki cu ta uno special pa Cuerpo Policial.
Robert Candelaria a manda palabranan di pabien na Cuerpo Policial pa 31 aña. “Polisnan di Cuerpo Policial ta riba caya tur dia y ta percura pe siguridad di Aruba y esaki no ta algo facil”, el a bisa, recordando su mes como un agente. Ta importante pa gradici y haya bendicion pa cu e trabounan cu polis ta haci.
Pabien na Cuerpo Policial pe 31 aña y cu nos por sigui proteha ciudadanonan di Aruba.


text:
UPP a tuma nota di tanto e discursonan di Benny Sevinger y di Mike Eman na un evento politico algun dia pasa, cu ta yena cu un aire di segregacion y hasta sentido di desunion, na momento cu ta haci promesanan abiertamente na e grupo di desendencia Latino djis pa hiba un politica di populismo.
Nos di UPP kier a enfatisa aki cu nos como partido ta contra e politica di segregacion aki. P’esey nos ta contra di tur tipo di eventonan asina, na unda cu di un forma of otro ta dirigi na idioma Spaño, siendo cu aki nos mester reconoce cu nos ta un comunidad y cu Papiamento ta nos idioma. Cu e evento aki, y den e forma cu el a wordo hiba, ta acentua cu aki na Aruba tin segregacion. Cu tin un comunidad di “Nos” y di “Nan”. Y cu e tipo di actividad aki no ta hiba nos ningun caminda, sino di uno di destabilisacion y di confrontacion.
Nos ta haya hopi lamentabel cu tin mas partido tambe cu ta haci esaki na momento cu ta dirgi nan mes na e comunidad Latino. Nos ta kere cu nos Papiamento ta asina bunita, pa nos haya politiconan cu ta degrada nos Papiamento, y cu ta pone nos pensa cu nos Papiamento ta inferior. Y papiando Spaño den e caso aki, no ta yuda na nada pa nos yega na un integracion real di tur e comunidadnan cu ta biba riba nos isla. Esaki no ta e caminda cu nos tin di bay. E comunidad cu nos crea, mester ta uno di “NOS”, y cu nos, nos kiermen nos tur. Mester bin cu leynan cu hustamente ta yega na integracion di tur esnan cu ta biba aki na Aruba. Asina so no por yega na e comunidad uni cu nos ta papia dje, e hogar cu yama Aruba.
Banda di e leynan estricto di integracion, nos mester percura tambe pa bin cu re-introduccion di e modelo Suizo. Esaki por wordo considera como e salbacion di nos pais, sigur mirando e capacidad di carga, cu ya a yega su limete. E Swiss model aki lo encarga su mes cu e.o. pa rem e crecemento pa motibo di migracion di na Aruba. Cu e Swiss model aki lo no tin posibilidad di “gezinshereniging” cu tambe a wordo priminti durante e encuentro aki dor Benny Sevinger. Algo cu casi tur partido tambe ta primintiendo, djis pa e bentaha electoral. Pues ta wordo priminti cu lo por trece tur famia bin biba aki na Aruba. Asina p.e. na IPA durante e foro politico pa studiantenan, nos a tende for di maestro- y futuro maestronan cu ya caba e cantidad di muchanan cu tin den klas ta hopi grandi. Aki caba nos ta mira un prome efecto y problema, na momento cu nos sigui cu un politica di admision asina.
Tambe ta bon pa bisa, cu abase di e tratado di “Family Life”, lo no por stroba “familiehereniging” pafo di un modelo Suizo. Si nos bay riba e informacion cu Otmar Oduber a duna poco dia pasa ey cu lo tin como 10.000 persona indocumenta aki na Aruba, cu ya caba eynan por nifica cu pa medio di e maneho aki nos lo por haya, na un averahe di 4 persona pa famia, un 40 mil persona cu lo por aplica pa un derecho asina. Tur esaki ta pisa na e capacidad pa scolnan, y tambe riba AZV mes.
Den e Swissmodel, lo bay tin e elemento di screening di tanto pasado criminal y tambe di malesa contagioso y cronico. Loke na e momentonan aki no ta wordo haci mas.
P’esey nos ta diferencia nos mes di e partidonan otro cu si ta para pa un mihor sistema di admision por medio di e modelo Suizo aki. Y dia 22 di september ABO lo por bisa no na tipo di manipulacionnan asina. ABO por yuda determina e capacidad di carga di nos pais. Esaki na bienstar di e progreso di nos pais. P’esey bo opcion ta lista combina PPA/UPP, lista nr. 2, color Kaki.


text:
KRALENDIJK – Famia Mercelina ta pasando den un situashon fastioso i no ta hañando atenshon pa ayudo. Radio Live 99.9 FM a manda un reportero na kas di e famia menshoná, pa tuma nota di e situashon ku nan ta bibando aden. Sigur un situashon ku ta rekerí atenshon urgente. E pareha a papia ampliamente di nan problema i a menshoná ku gobièrnu ta primintí, sinembargo no ta duna un man huntu ku sosialezaken pa yuda. “Nos no por traha debí na nos salu i gobièrnu a bisa ta bai duna ònderstant, sinembargo nan no a hasié. Tur djaluna nos ta kome pasobra Yona Chirino ta pèrkurá pa nos haña kuminda. E otro dianan nos mes tin ku wak kon hasi pa yega na algu pa pone riba stoma. Durante un bishita na Dòkter Hermelijn, el a tira bista i a tuma nota ku mi no ta pone komo persona ku no por traha debí na mi kondishon di salu. Pues mi no ta riba lista komo afgekeurd i pa e motibu aki mi no ta bin na remarke pa risibí ònderstant. Dòkter Oscar i esun promé kuné a deklará mi persona ku debí na situashon di salu i operashonnan ku mi a hasi, no ta posibel pa mi traha. A hasi tur e proseso pa yega na ònderstant i despues den proseso a stòp esaki,E suidadano di fam Mercelina a menshoná.
Esposa di e hòmber tambe a pasa un proseso kende tabata traha na ‘Coco Beach’ nan a, dun’é un montante di plaka i debí ku e lugá a sera el a pèrdè trabou.
E hòmber a sigui bisa: ”SZW ta bisando pa medio di Yona, kende ta yuda nos, ku mi mester laga pasado i ban di nobo pa kontinuashon. Mi a nenga di bai traha e papel pa logra haña sèn. E motibu ta nan ke traha un karta na hulandes i ami a bisa nan traha e karta na papiamentu. Aki e kos ta pegá awor i si esei sosodé mi por kuminsá haña sèn. Dikon mi no ke bai di akuerdo, pasobra nan ke traha un karta na hulandes pa mi firma i nan lo no bai paga mi e añanan ku a pasa ku nan mester a paga mi. Mi sa ku mi tin derecho pa risibí e sèn di e tempu ku a pasa. Si mi firma awor mi ta pèrdè loke mi mester a haña. Doño di e kas kaminda nos ta biba, a bisa ku e ta deseá pa nos sali for di e kas. E no por drecha e kas i nos no ta pagando, pasobra nos no tin entrada. Diferente kos na e kas ta deplorabel, entre otro e plafònt ta kasi basha den otro kompletamente. E pos ta práktikamente habri parti ariba i holo desagradabel ta sali i drenta e kas. E kos aki ta a-higiéniko i aparte ku nos salu no ta stabil, mester dil ku e situashon aki,”e pareha a konta.
Ámbos ta pasando den situashon fastioso i no tin kos di kome i mester bebe diferente remedi pa sobrebibí. Ta trata di famia Mercelina ku ta biba den Antriol pariba den kaya Trupial. Nan deseo ta pa ayudo, loke nan ta tende hopi ku gobièrnu ta yuda hende, sinembargo e yudansa no ta yega serka nan.


text:
SV Bubali vs SV Dakota
E weekend di futbol den Division Honor a cuminsa cu e clash entre Dakota, e campeon di Aruba y ganador di Copa Betico Croes djies un paar di siman atras, y Bubali, un ekipo cu ta purbando di sali for di e zona di peliger di degradacion riba e tabla di posicion. Dakota cu a bin di perde cu Nacional den un bon wega e siman anterior, unda nan a perde nan liderato riba tabla, mientras cu Bubali a gana Britannia e siman previo. Dakota, cu no tabatin nan miho dia riba cancha, asina mes ya a bai ariba na minuut 8 di wega cu un gol di Fernando de Sousa, Dakota ariba tempran 1-0. Na minuut 20 e Abehanan a aumenta bentaha ora cu Johnson Rincon a anota pa hasi e wega 2-0, Dakota parce cu tabata den “cruise-control”. Na minuut 29 Bubali a haya un “boost” for di nan capitan Maurice Escalona, cu a busca y a haya pa anota pa corta e bentaha di Dakota, 1-2. Dakota sorprendi cu e wega di Bubali y nan actitud di nunca “ give up” a cuminsa sinti presion for di e punto aki. Halftime a bai aden cu Dakota den bentaha di 2-1, pero tabatin un aire di sorpresa na stadion. E di dos tempo cu ambos ekipo buscando gol y despues di hopi “toma y dame” te minuut 66 ta Bubali a anota pa empata, gol di Anthony Arends, 2-2, e “momentum” awo na fabor di e “Orguyonan di Nort”. Net cuater minuut despues Bubali a bolbe anota pa medio di Mark Jacobs pa hasi e wega 3-2. Dakota desespera buscando empate, pero ta Bubali mes den un contra-golpi ta anota atrobe na minuut 77 pa medio di Ruben Escalona pa aumenta e score na 4-2. Un banjo di awa frieuw pa e Dakoteronan, pero cu nan berguensa deportivo a sigui bataya y a haya nan gol di corta bentaha na minuut 80, un joya di gol di Ricky Hodge, pero e wega a caba 4-3 na fabor di Bubali. ‘Man of the Match’ ta Maurice Escalona di Bubali.
SV Britannia vs SV La Fama
Riba Diasabra den prome tanda, Britannia a enfrenta La Fama den un partido importante pa ambos, Britannia ta purba bons bek for di un racha menos bon y nan derota na man di Bubali den siman 10 y La Fama tratando na sali for di zona di degradacion, bininiendo di un derota grandi contra RCA e siman previo. Un wega pareu den e prome minuutnan cu ambos ekipo tirando den atake, pero, ta Britannia pa medio di e incansabel Luis “Coco” Estrada a anota pa via di penalty pa bai ariba 1-0 na minuut 11. E wega ta sigui bon balansa pero ta Luis Estrada mes atrobe ta aumenta bentaha pa e Pumanan cu su di dos gol na minuut 22. La Fama ta reacciona bon y nan minuut 34 ta nan goleador Pieter Susebeek a anota pa corta bentaha na 1-2. Despues di halftime den un wega basta nivela cu hopi batayanan, La Fama hungando cu 10 homber for di minuut 77 debi na expulsion den un wega duro, buscando e empate, toch ta e estelar di Britannia, Luis Estrada, ta anota un biaha mas na minuut 88 pa cementa e wega aki na fabor di e Pumanan di Piedra Plat, hasiendo e wega 3-1, cu tambe tabata e resultado final. ‘Hattrick’ pa Luis “Coco” Estrada cu ta tambe nos ‘Man of the Match’.
SV Estrella vs SV Brazil Juniors
Den e di dos partido di Diasabra Estrella a enfrenta Brazil Juniors, e ekipo revelacion di anja aki den Division Honor. Estrella ta bin di un empate cu Caiquetio y Brazil Juniors di un victoria contundente riba River Plate den siman 10. Den e prome rond di e campeonato, Brazil Juniors a gana Estrella 2-0 den un bon partido, e wega aki tabata esun di revancha pa e “Naranhadanan”. Un partido bastante balansa for di cuminsamento, pero ta Estrella ta anota prome pa bai ariba na minuut pa medio di Jean Pierre van der Linden den su di dos wega cu Estrella e campeonato aki. Halftime a bai aden cu Estrella cu bentaha di 1-0. E di dos tempo a sigui na mesun ritmo, un partido dinamico cu hopi accion, pero tambe intenso cu hopi carchi, geel y tambe cora. Brazil a insisti y ta haya nan chens na minuut 59, ora cu Frederick “Fecho” Brown ta anota e gol di empate 1-1. Despues di hopi wega di banda pa banda y hopi intenso, Estrella ta lansa den atake na minuut 77, unda cu Anuar Kock cu e hugada di e partido ta penetra den area penal di Brazil Juniors for di circulo central, lagando varios hungado atras, yegando linea final ta hasi un cruce perfecto riba pia di Jean Pierre van der Linden cu ta djies tap in pa su di dos gol y e 2-1 na fabor di Estrella. Cu hopi bataya, deportivo y anti-deportivo, e partido ta termina 2-1 pa Estrella. Nos ‘Man of the Match’ ta Anuar Kock di Estrella.
SV RCA vs ASV River Plate
Den e partido number cuater di e fin di siman, RCA a enfrenta River Plate den e ‘Derbi di Playa’. RCA, un ekipo cu a cuminsa ascende na final di e di prome rond yegando den e top cuater pa dia cu e campeonato a yega na e receso di Pasco, a perde sorpresivamente den e semi final di ‘Copa Betico Croes’ cu Porto Caravel, locual a condusi na un cambio den e direccion tecnico. River Plate ta den un situacion hopi complica bringando pa nan bida den e ultimo lugarnan riba tabla. E partido den e prome tres pa cuater minuutnan tabata domina pa River Plate, mientras cu RCA tabata busca na establece nan wega. E pressing halto tempran di River tabata duna resultado, pero no pa mucho tempo. RCA den un habri di wowo a haya un buraco den e defensa di e ekipo di Playa Pabou y Frederick “Ronald” Gomez no a perdona pa hasi e wega 1-0 y a consolida su liderato riba e tabla di goleadornan. River despues a cai den otro y a bandonan nan plan inicial di wega. RCA di aki a domina y na minuut 19 e mariscal di medio-campo,Jean Luc Bergen, a anota pa hasi e wega 2-0. Net dos minuut despues ta e goleador Frederick Gomez su turno atrobe pa anota pa hasi e wega 3-0, djei e avalancha di golnan a continua, River Plate no tabatin contesta. E golnan cu a sigui tabata na minuut 44, Jean Pierre Fingal pa 4-0, te cu halftime. E prome minuutnan di e di dos tempo River a bolbe cu iniciativa, nan a organisa y controla nan mes miho, pero kizas mester a tira mas dilanti pa press RCA atras. E golnan di RCA a sigui na boshi atrobe! Golnan na minuut 62, atrobe pa Bergen di penalty pa 5-0, na minuut 67 tabata turno di Andrew Martinez pa e 6-0, na minuut 82 tabata Fingal atrobe pa e 7-0, y ta Fingal mes a anota e ultimo gol di wega na minuut 89 pa su di tres gol, su ‘Hattrick’. RCA a domina y no a perdona, awo nan ta den di dos luga riba tabla, ‘Man of the Match’ ta Ronald Gomez.
SV Caiquetio vs SV Nacional
E ultimo partido di siman 11 den Division Honor tabata entre e actual lider di campeonato Nacional enfrentando Caiquetio. E partido di cuminsamento tabata hopi competitivo, un sorpresa placentero. Caiquetio a presenta cu un plan di wega solido, si, un poco defensivo, pero cu hopi disciplina a bataya Nacional igual pa igual. Nacional den hopi ocasion a cai tambe den e “off-side trap” di e Indjannan di Paradera. E Dragonnan di Nort a bai ariba na minuut 18 pa medio di un gol di e ultimo ganado di “Golden Boot”, Devis Oliveros. Caiquetio a sigui hunga Nacional na e mesun manera, sin flaquea, sin mester di bandona nan strategia di wega, en cambio, nan a logra empata e wega na un bon manera na minuut 37 pa medio di e gol di Juan Camilo Sanchez, 1-1. Apesar di e bon momento di Caiquetio, e Dragonnan toch ta logra aumenta bentaha net prome cu halftime na minuut 43, 2-1 pa Nacional. Despues di halftime e wega ta sigui riba mesun ritmo, un wega bon balansa, Nacional tirando den atake, Caiquetio respondiendo cu bon defensa y contra-golpi efectivo. Ta te na minuut 73 otro gol ta cai, Devis Oliveros ta bolbe anota pa aumenta e bentaha di Nacional na 3-1. Caiquetio a duna bon bataya pero na final ta Nacional a sali victorioso cu anotacion di 3-1, asina a consolida liderato riba tabla di posicion cu 5 punto di bentaha riba RCA. Caiquetio ta keda cu 6 punto, pero a subi un plaza pa posicion nuebe, pasando riba River Plate pa miho averahe di gol, y solamente dos punto tras di La Fama. Nos ‘Man of the Match’ ta Claudio Cavalcante pa su dominio den medio-campo den e wega aki.


text:
E luna di oktober a wordo proclama como luna di Adulto Mayor. SETAR, como nos compania nacional di telecomunicacion, ta contento di por a partner cu Fundacion Movemento ta Bida pa ofrece un serie di actividadnan gratis pa nos poblacion 60+ durante henter e luna di oktober.
SETAR como sponsor a habri e serie di charlanan cu lo wordo ofreci. Dialuna mainta SETAR a duna un charla encuanto e servicionan di SETAR facilita pa nos team di Mercadeo y e team di Pay.aw a enfoca riba e aplicacion di Pay.aw, entro otro su benificionan y facilidadnan.
Ademas, diasabra 23 di oktober SETAR hunto cu Fundacion Movemento ta Bida y Magic 96.5 FM ta presenta e Car Rally 60+ Edition. Esaki lo ta uno diferente unda cu lo haci uzo di bo telefon mobil por medio di un plataforma digital pa participa. Pa participa mester tin un persona 60+ den e auto y tambe pa inscribi. Inscripcion ta tuma luga dia 12, 15 y 19 di oktober na oficina di Fundacion Movemento ta Bida situa na edificio di IBISA.
SETAR ta invita nos adultonan mayor pa participa na e actividadnan ofreci durante e luna di oktober y en especial na e Car Rally 60+ Edition p’asina bin pasa un dia ameno y divertido den compania di famia y amigonan.


text:
Benta di Propaganda
Bo ke akapará un kantidat grandi di (prospekto) kliente?
Bo ta deseá pa rònt Kòrsou sa di bo produkto òf servisio?
Skohe pa pone bo propaganda riba ún di e konvoinan di ABC Autobusbedrijf.
Bo bista no por faya un konvoi kompletu lorá (wrap) ku propaganda! Propaganda riba konvoi ta un medio eksitoso pa akapará un kantidat grandi di prospekto kliente pa sera konosí ku un produkto òf servisio ku sierto kompanía ta brinda. Klientenan eksistente ta keda kòrda e produkto òf servisio ku e kompanía ta ofresé. Pa medio di propaganda riba konvoi, kompanianan chikí i grandi por komuniká nan servisio na nan klientenan. Esaki ta hasi posibel pa ABC bira un hèrmèn klave pa merkadeo na Kòrsou.
Autobusbedrijf Curaçao N.V. ta ún di e poko empresanan na Kòrsou ku ta brinda persona, empresa i otro entidatnan partikular e oportunidat pa eksponé informashon, evento, produkto òf servisionan riba un konvoi movíbel.
Propagandá bo servisio òf produkto riba konvoinan di ABC tin e siguiente benefisionan:
- E propaganda ta difísil pa ignorá ; no por pag’é manera un televishon.
- E ta yama atenshon di tantu shofùr komo pasaheronan sin importá e emisora ku nan ta skuchando.
- E tamaño, koló yamativo i diseño inovativo ta hala atenshon.
- Bo ta alkansá un públiko variá, for di mucha te hende grandi.
- E konvoinan ta kore tur ruta hasiendo e kobertura di e visibilidat muchu mas grandi.
Pa mas informashon yena bo adrès elektróniko aki i nos lo tuma kontakto òf yama nos na number di telefòn 724-4222.


text:
KRALENDIJK – E Komishon di Konseho Referèndem ta proponé pa konsultá pueblo tokante e futuro estatal di Boneiru riba 12 di sèptèmber. Djabièrnè pasá e komishon a ofresé e rapòrt di konseho ‘Nunc Aut Numquam’ (awor òf nunka) na Konseho Insular di Boneiru.
Awor den e fase preparatorio kaba a surgi un problema. E miembro di komishon Ronald Coffy ku ta representá e partido di koalishon UPB, djis promé ku e presentashon a laga sa ku e tin un opinion diferente. Pa presidente di e komishon Eugène Abdul e karta di Coffy tabata un sorpresa.
Belkis Osepa ta papia ku Eugène Abdul
Fecha mas adekuá
Pero Abdul no ta kere ku un opinion diferente lo importá mashá. “E konseho por disidí loke nan ke. E trayekto di referèndem segun mi por sigui normal.” E komishon mester a duna konseho tokante e fecha mas adekuá i responsabel pa tene e referèndem, teniendo kuenta ku e próksimo elekshonnan di 18 di mart 2015 i e evaluashon di e státùs aktual ku ta tuma lugá na òktober 2015. E komishon ta skohe pa e fecha di 12 di sèptèmber.
Mester deliberá tokante e rapòrt ainda den Konseho Insular. E komishon ta duna konseho tambe tokante e preguntanan ku lo hasi den e referèndem i e eksigenshanan pa partisipashon na e konsultashon di pueblo. “E konseho tin un rapòrt kompleto. Asina nan por yega rapidamente na un desishon”, segun Abdul.
Kampaña polítiko
E miembro di komishon Ronald Coffy den su karta ta bisa ku e no ta di akuerdo ku e fecha proponé di 12 di sèptèmber, pasobra e ta kai un tiki den e temporada di kampaña polítiko pa e elekshonnan di mart 2015. E no ta di akuerdo tampoko ku e eksigenshanan ku e komishon a proponé pa partisipashon na e referèndem.
Outor: Belkis Osepa


text:
“Centrum Arbeidsverhoudingen Overheidspersoneel (CAOP)” ta deliberá ku Sekretariado SER/CGOA tokante di lei pa normalisá e posishon hurídiko di empleadonan públiko e asina yama “normalisering rechtspositie ambtenaren”
Willemstad, 21 di mei 2019 – E meta mas importante di e lei pa normalisá e posishon hurídiko di empleadonan públiko na Hulanda (WNRA) ta pa realisá un relashon di trabou di dos banda i ekivalente. Esaki ta kuadra mas ku e relashonnan di trabou di awendia i ta forma un base mas sólido pa konfiansa. Tambe ta sali for di e punto di bista ku korte sivil ta esun mas adekuá pa solushoná konfliktonan laboral den sektor públiko. Pa e motibu aki porta ta bale la pena pa habri diskushon riba normalisashon di e posishon hurídiko di empleadonan públiko aki na Kòrsou ku partisipashon di tur e stakeholdersnan konserní, prinsipalmente gobièrnu i sindikatonan ku ta representá empleadonan públiko.
E ariba menshoná ta loke sr. Marko Sikkel i sr. Alphons de Lange di CAOP a duna komo sugerensia durante e enkuentro di 17 di mei 2019 ku e direktor/sekretario general i algun konsehero mayó di e Sekretariado di SER i CGOA. Señores Sikkel i de Lange a duna di konosé ku e proseso no ta unu fásil i na Hulanda ya tin algun aña ta kanando. E representantenan di CAOP e dianan aki ta riba nos islanan pa deliberá ku organisashonnan gubernamental den e sektor di hustisia, manera Warda Kosta, tokante temanan manera partisipashon i e influensia ku e sindikatonan por tin riba esaki.
Den luna di mei aña pasa tambe señores Sikkel i de Lange tabata tin un enkuentro ku algun konsehero di Sekretariado de SER i CGOA. E dia ei nan a para ketu na e nesesidat di duna kontenido na artíkulo 22, insiso dos, di e Areglo di Estado di Kòrsou. Segun e artíkulo ei por, pa medio di un ordenansa nashonal, pone regla tokante e posishon di esunnan ku ta ehersé un funshon/hasi un trabou i nan protekshon i tambe partisipashon. Na promé lugá a deliberá tokante e tópiko di partisipashon. “pa ku e tópiko di partisipashon lo ta bon si den e aña aki e haña forma konkreto den por ehèmpel servisionan di gobièrnu di Kòrsou. Na mi pareser e sindikatonan ta para habri” asina señor Sikkel a trese pa dilanti.
Durante e interkambio di e aña aki ku Sekretariado di SER/ CGOA diferente problemátika a wòrdu atendé, manera “ki problema WNRA ta solushoná”, kiko e empleado públiko lo ripará di WNRA, dikon e lei di empleado públiko 2017 a wòrdu introdusí, kiko WNRA ta nifiká pa e sindikatonan i pa e konseho di empresa. E tópiko di normalisashon di e posishon hurídiko di e empleado públiko ta hopi aktual i interesante pero tambe hopi kompleho. Konsekuentemente, investigashon profundo ta nesesario. E realisashon i deseo di esaki mester wòrdu atendé di un manera responsabel den konteksto di nos pais, segun direktor/sekretario general sr. Raul Henriquez.
Na final di e enkuentro sr. Henriquez a mustra su apresio pa e trabou ku CAOP ta ehersiendo na Kòrsou i a duna di konosé ku sigur e lo tuma na kuenta e invitashon di e direktor de CAOP sr. Philip Geelkerken pa un enkuentro personal pa asina por interkambiá di idea tokante e tema aktual ‘Trabou ku Kontenido’ (Betekenisvol Werk).
Riba e potrèt di robes pa drechi: mw. Miloushka Sboui-Racamy (sr. adviseur/jurist), dhr. Raul Henriquez (directeur/algemeen secretaris), dhr. Marko Sikkel (CAOP), mw. Sharlyn Villarreal-Curial (sr. adviseur/jurist), dhr. Alphons de Lange (CAOP), mw. Sonja Boersma (sr. adviseur/econoom) en mw. Barbara Perquin (sr. adviseur/niet-westers socioloog).
Klek aki pa e presentashon


text:
Hopi di nos no ta wak e importancia di un enseñanza di calidad.
Ora nos papia di calidad no nesesariamente ta papia di e parti di digitalisacion, pero si di e materia cu ta wordo ofreci.
No por ta asina cu te awe ta hasi uzo di metodonan (buki) anticua pa duna les.
Muchanan no ta wordo prepara optimalmente pa e mundo demandante cu nos tin actualmente. Hopi di nos hobennan, ora di lesa of wak un noticia, no ta compronde e contexto di e noticia pasobra simplemente na scol mes esaki no ta bin bek den e bukinan c unan ta haya pa lesa.
Na Aruba hopi docente ta traha frustra, no pasobra nan kier traha sintiendo asina, pero mas tanto pasobra no ta duna oído ora cu kier trece ideanan nobo, of hasta bestel bukinan nobo pa uza den klas. Y asina mes cu tur e peso negativo aki, e maestro ta eherce su trabou cu amor y dedicashon.
E profesion di un maestro awendia no ta unicamente duna les, pero tambe ta un interior designer. Hopi ta esnan cu ta pasa nan vakantie ta cumpra materialnan pa asina por decora nan klaslokaal y hasi’e bunita pa asina e alumnonan por sinti nan mes na cas y trankil den e lokaal cu nan ta haya les.
Un maestro ademas ta un ITer, webdesigner, designer y un computertechnicus, pasobra e maestro mes mester cumpra su computer of laptop cu e lo usa bek den klas pa asina visualisa e les duna na e muchanan. E no ta unicamente e laptop, pero tambe beamer of television cu e lo uza. Sin lubida e proefwerknan cu mester wordo skirbi pa asina e mucha por traha.
E docente mester jena e LVS na tempo pa asina cada mayor por mantene e progreso di nan yui na bista.
Un maestro hopi biaha ta un banco tambe, unda mucha cu tin hamber y no tin di come ta acudi na e maestro pa busca ayudo pa su alimentacion na scol.
Loke un maestro ta pidi e mucha bek como recompensa ta su prestashon na scol.
Asina’ki nos por mira cu un persona den e profesion di maestro tin hopi mas responsabilidad cu simplemente duna les.
Y ainda mi no a bay den e parti di counseling, solushona conflicto entre alumno, duna guia na e mucha cu su curason a wordo kibra of ta pasando den momentonan difisil.
Teniendo tur esaki na cuenta, e ora e pregunta ta bin dilanti: ken ta zorg pa e maestro por sigi funciona optimalmente? Pasobra na final di dia un maestro tambe ta un ser humano cu sentimento. Y sigur un maestro tambe mester guia y ayudo pa asina por eherce su trabou optimalmente.
P’esey mes nos di POR ta kere den e cuido di maestro. Unda nan mester keda stimula y incentiva pa asina nan por duna e mihor di nan.
Esaki ta algo cu por logra door di hisa e calidad di nos sistema educativo pa asina e muchanan ta mihor prepara pa enfrenta e retonan cu lo haya riba nan caminda.
Ban evita y traha preventivo riba e fenomeno di “drop out”, creando oportunidad igual pa tur alumno y stimula “diferentiatie” den klas pa asina cada alumno por capta e lesmaterial optimalmente.


text:
INTEGRASHON RESPONABEL
Kiko ta Integrashon Responsabel?
Ku un pèrmit di estadia bo por regla bo kosnan na un manera mas fásil, manera un siudadano di Kòrsou por hasi esaki. E proyekto Integrashon Responsabel ta brinda oportunidat na abo komo persona indokumentá pa bira legal na Kòrsou.
Ken ta bini na remarke pa Integrashon Responsabel?
Bo ta bini na remarke pa Integrashon Responsabel si bo a drenta Kòrsou di forma legal promé ku 13 di mart 2020. Mas aleu bo mester ta kumpli ku tur rekisito. Tin rekisito general ku ta konta pa tur hende i tambe tin rekisito spesífiko ku ta apliká, dependiendo di e meta pa kua bo ta solisitando un pèrmit di estadia temporal. Pa por prosesá bo petishon, bo mester yena un aplikashon kompleto, konforme e lista di rekisito.
Rekisitonan general
- Komprobante di pago;
- Formulario di petishon online kompletamente yená;
- Kopia di pasaport bálido (si ta trata di mas ku un nashonalidat, kopia di tur pasaport);
- Kopia di akta di nasementu1 (no mas bieu ku 2 aña);
- Antesedente penal di e lastu lugá kaminda bo tabata biba na momentu ku bo a yega Kòrsou. E dokumento aki no por ta mas bieu ku 13 di mart 2019;
- Deklarashon di dunadó di trabou yená i firmá, huntu ku un kopia di un identifikashon bálido di e dunadó di trabou2
- Deklarashon di garantia3 kompletamente yená i firmá dor di e dunadó di trabou ku un stampia di NAf. 10,=;
- Depende di e pais kaminda a nase/kasa/keda rekonosé, mester legalisá òf apostiá e akta di nasementu/kasamentu/rekonosementu. No ta nesesario hasi esaki si ta trata di un pais ku ta forma parti di Union Europeo.
- Si e dunadó di trabou no ta kai bou di artíkulo 1, insiso a di LTU, mester presentá ku kopia bálido di e deklarashon di “niet van toepassing” / “van rechtswege”, pèrmit di estadia i kopia bálido di pasport.
- Si e persona ku ta para garantia (persona individual òf “eenmanszaak”) ta kasá, su kasá tambe mester firma e deklarashon di garantia i presentá un kopia di su identifikashon bálido.
TUMA NOTA:
TIN MAS REKISITO KU TA APLIKABEL, DEPENDE DI E MOTIBU PA KUA BO TA SOLISITÁ UN PÈRMIT DI ESTADIA. YENA E FORMULARIO SOLAMENTE SI BO TA KUMPLI KU TUR REKISITO I SI BO POR ENTREGÁ TUR DOKUMENTO SOLISITÁ. TA HAÑA E FORMULARIONAN ADISHONAL NA KUA TA REFERÍ NA DJE VIA DI E LINK AKI. BO POR DOWNLOAD, YENA, FIRMA I UPLOAD NAN BÈK.
Durante kua periodo mi por entregá e petishon?
Bo por entregá bo petishon pa estadia temporal entrante 22 di mart 2021 te ku 22 di sèptèmber 2021. E periodo máksimo pa trata tur petishon ta 6 luna.
Proseso
- Tuma bon nota di tur rekisito i dokumento solisitá
- Organisá tur dokumento i yena tur formulario nesesario
- Yena e formulario di aplikashon digital di forma korekto i kompleto. E formulario aki ta konsistí di e siguiente komponentenan:
- Meta di bo estadia
- Datonan personal (di esun ku ta hasi petishon i eventualmente pareha i yu(nan)
- Adrès lokal
- E-mail i number di telefòn
- Dato di persona ku ta para garantia
- Fecha for di ki dia bo ta na Kòrsou
- Antesedente penal
- Apoderashon (si ta aplikabel)
- Upload tur dokumento nesesario
- Manda e formulario di petishon
- Na momentu ku bo entregá bo petishon lo bo risibí un konfirmashon di esaki
- Bo por kontrolá status di bo petishon riba petishonnan prosesa. Por tuma kontakto ku Servisio di Atmishon te na momento ku e término pa tratamentu di e petishon pasa. E término aki ta 6 luna despues di entrega di e petishon.
Si bo petishon keda honrá, bo por traha un sita pa pasa tuma bo título di residensia via sita@immigrationcur.org
TUMA NOTA:
BO MESTER PRESENTÁ PERSONALMENTE NA SERVISIO DI ATMISHON PA TUMA BO TÍTULO DI RESIDENSIA, KU TUR E DOKUMENTONAN MANERA SPESIFIKÁ DEN BO DESISHON.
Pregunta
Pa pregunta, por fabor bishitá nos página di Facebook: Toelatingsorganisatie Curacao


text:
Dia 29 di december tabata un di e momentonan dificil pero sigur necesario, Prome Minister Evelyn Wever-Croes a expresa durante Conferencia di Prensa di Gobierno y di Crisis Team teni riba e mesun dia. Si mira e cantidad di casonan activo diamars 29 di december, tabatin 206 caso activo y nos ta para na un total di 49 hende cu a fayece cu tabatin e virus.
Analisis di e situacion y motibo pa medidanan nobo
Prome Minister a inicia e rueda di prensa dunando splicacion amplio di e motibonan di preocupacion pa cual ta introduci medidanan nobo y a reparti esakinan den cinco categoria:
Cantidad di casonan nobo pa dia
E prome motibo ta cu e cantidad di casonan nobo pa dia ta aumentando. Tin un averahe di 20 caso nobo pa dia, cu ta pone nos ta bek na e nivel di 19 di october cual ta preocupante. A habri e luna cu un averahe di 18, a tuma cierto medidanan y el a baha pa 12 e siman siguiente. E tercer siman di december e tabata na 16 y awor e di cuatro siman di december e averahe ta na 20. Locual ta mas alarmante ta cu te cu 29 di december e casonan nobo ta 50. E “positivity rate” cu ta e porcentahe di casonan positivo den relacion cu e total di testnan riba un dia, ta riba 30% cual ta mesun nivel cu e tabata na augustus net prome cu e piek na september cual tambe ta preocupante.
Testing
E di dos motibo dicon ta preocupa pa e desaroyonan ta pa e motibo di testmento. A ripara cu ya personanan no ta test mas manera antes, tin menos test ta wordo haci y esnan cu si ta test ta warda cuatro pa cinco dia cu nan tin sintoma, pa despues nan bay test. E consecuencia di esaki ta cu durante e 4 pa 5 dianan ey por a plama e virus rond pa mas hende, sin cu nan sa.
Fuente di contagio
Fuente di contagio ta e tercer motibo di preocupacion. Di esnan cu si ta haci e test, 60% ta haya esaki via contagio na cas y 40% di persona no sa unda nan a haye, cual ta alarmante. Pasobra nan a pega otro hende sin cu nan sa y sin cu por avisa e otro hendenan. Ademas, varios residente di Aruba ta biahando y ta bolbiendo bek cu e virus, e siman aki 8 di Merca y 1 di Hulanda
Comportacion
E di cuatro motibo ta comportacion: Lamentablemente durante henter e pandemia, semper tabatin un grupo cu no tabata atene su mes na e reglanan y tabata laga di desea pa loke ta comportacion. A mira cu e grupo cu no ta atene nan mes na regla di precaucion ta birando mas grandi, especialmente den ultimo fin di siman cu fiestanan clandestino cu a cuminsa bira hopi popular. Lamentablemente nos musiconan y DJ’s a bira masha creativo y ta causando hopi aglomeracion, cual ta hustamente locual cu nos a palabra cu nan cu lo NO por pasa.
Dianan di fiesta
Por ultimo, e di cinco motibo ta cu dianan di fiesta rond mundo ta wordo considera como dianan di alto riesgo, pa motibo cu nan ta aumenta e riesgo di mas plamamento di e virus.
“Pues mirando cu ta casi drentando e mesun situacion cu tabata aden na augustus esaki tin nos preocupa y no kier pa esaki pasa y por bira un menasa pa nos capacidad di cuido, salud publico y economia di nos Pais. P’esey nos mester tuma pasonan awor, pa evita un situacion penoso otro luna cual por conduci na cu hospital ta yena y consecuentemente camanan den Cuido Intensivo ta bira full ocupa cu pashentnan di Covid. Na e momento ey nos lo mester stop di duna cuido na otro pashentnan critico. Nos expertonan ta conseha nos cu pa evita e scenario dramatico aki di bira realidad, nos mester actua awor y no después”, Prome Minister Evelyn Wever - Croes a termina splicando.


text:
E servicio di colocacion/mediacion ta ser efectua door di:
- tene un entrevista preliminar cu e persona cu ta busca trabou of cu e doño di trabou, pa colecta informacion manera dato personal di e trahado, e trabou desea cu e trahado ta busca, e estudio y cursonan y experiencia laboral di e trahado;
- den caso di e doño di trabou ta colecta informacion pa loke ta e vacatura(nan), manera e tipo di funcion, condicion laboral y asuntonan similar;
- den caso di e persona cu ta busca trabou, na e e doño di trabou door di duna e persona un carta di presentacion pa un entrevista cu e doño di trabou;
- duna conseho den marco di e mediacion y haci recomendacion na e persona cu ta busca trabou riba varios tereno relaciona cu hayamento di un trabou adecua, manera tuma cursonan of training di capacitacion y cosnan similar;
- registra e vacatura den un sistema computarisa;
- match e vacatura cu doño di trabou a pone, cu datonan cu e trahado a suministra;
- conseha of haci sugerencianan na e doño di trabou en cuanto posibilidadnan di colocacion.


text:
Kolegio Ehekutivo ta konfrontando retonan grandi riba tereno di maneho finansiero i ta nesesario pa tuma medida pa formalisá maneho di tereno. Kolegio di supervishon finansiero di Bonaire, Sint Eustatius i Saba (Cft) a mustra riba e puntonan aki den su kòmbersashonnan ku Kolegio Ehekutivo. Ademas Cft ta konsehá Bonaire pa traha un plan di gastu pa e reservanan akumulá di e último añanan.
Tin informashon positivo tokante e rekuperashon premirá den e di dos mitar di aña na Bonaire. E kantidad di infekshon di coronavirus ta bou di kòntrol, parsialmente komo konsekuensia di un grado relativamente haltu di vakunashon. Rekuperashon di turismo lo kondusí entrada di impuesto mas haltu pa Bonaire. Den e promé kuartal di 2021 e entradanan relashoná ku turismo tabata USD 0,5 mion ménos ku loke a presupuestá. E espektativa ta ku e entradanan aki, inkluyendo entrada di impuesto, lo oumentá den e di dos mitar di aña di 2021.
Bonaire no ta progresando sufisientemente riba tereno di maneho finansiero. Akountent a emití un apstenshon di opinion pa e kuenta anual di 2020. Aktualmente ta ehekutando un aktualisashon di e plan di mehoramentu di e maneho finansiero. Debí na retraso den mehoramentu di maneho finansiero, un deklarashon aprobatorio di akountent pa 2021 no ta parse faktibel mas. Ta di gran importansia pa Bonaire tuma e medidanan nesesario den su maneho finansiero i traha pa logra un deklarashon aprobatorio di akountent pa 2022. Ku yenamento di dos funshon importante – Hefe di Finansa i Sekretario Insular – Cft ta spera ku Bonaire lo tuma e pasonan nesesario.
Ora ku a aprobá e presupuesto, Minister di Asuntonan Interno i Relashon den Reino (BZK) a pone entre otro komo kondishon ku Entidat Públiko Bonaire lo stipulá rápidamente su maneho di tereno. Sinembargo, e nota preliminar (kadernota) pa maneho di tereno tin basta tempu kaba na Konseho Insular. Entretanto e fechanan límite di respektivamente 31 di desèmber 2020 i 30 di aprel 2021 pa aprobashon di e maneho aki a pasa kaba.
Cft a hasi un bishita na Bonaire dia 29 di yüni 2021 i a hiba kòmbersashon ku Kolegio Ehekutivo, Konseho Insular, e Representante di Reino suplente i e Direktor di Programa di e Akuerdo di Gobernashon.


text:
Hopi di nos conoce un persona cu ta sumamente productivo. E ta keda cla cu tur su trabou anto cu tempo di sobra! Kico ta e secreto? Of miho bisa, kico ta e caracteristicanan di un persona superproductivo?
Segun un estudio di Michael Mankins, persona superproductivo tin den tur industria y den tur clase di trabou. Un software developer, sales associate, carnicero y dealer di blackjack tur por sobresali den cuanto nan por haci riba un dia di trabou. Teniendo esaki na cuenta, e pregunta cu ta bin dilanti ta pakico. Jack Zenger y Jospeh Folkman a investiga esaki pa asina yega na kico persona superproductivo tin en comun.
Sea ta bende mas producto den un tienda, of den e caso di un dealer den casino, mantene hende na su mesa pa un periodo mas largo, persona superproductivo ta comparti e siguiente caracteristicanan:
#1 Pone meta grandi
Crea y traha riba un proyecto grandi ta encurasha'bo pa enfoca riba esaki y ta elimina distraccion. Un persona superproductivo tin e custumber di pone un meta grandi su dilanti anto cumpli cu esaki, tanto na trabou como na cas.
Segun un estudio di Michael Mankins, persona superproductivo tin den tur industria y den tur clase di trabou. Un software developer, sales associate, carnicero y dealer di blackjack tur por sobresali den cuanto nan por haci riba un dia di trabou. Teniendo esaki na cuenta, e pregunta cu ta bin dilanti ta pakico. Jack Zenger y Jospeh Folkman a investiga esaki pa asina yega na kico persona superproductivo tin en comun.
Sea ta bende mas producto den un tienda, of den e caso di un dealer den casino, mantene hende na su mesa pa un periodo mas largo, persona superproductivo ta comparti e siguiente caracteristicanan:
#1 Pone meta grandi
Crea y traha riba un proyecto grandi ta encurasha'bo pa enfoca riba esaki y ta elimina distraccion. Un persona superproductivo tin e custumber di pone un meta grandi su dilanti anto cumpli cu esaki, tanto na trabou como na cas.
#2 Sea consistente
Ora bo bisa loke bo ta bay haci, haci tambe loke bo a bisa. Personanan superproductivo no ta experiencia un fluctuacion den nan nivel di productividad. Tampoco nan ta pospone trabou pa despues mester pasa henter anochi ta traha pa por keda cla. Personanan superproductivo a discubri pa nan mes, con nan por produci resultado tur siman, haciendo esaki na un forma consistente, cu un cadencia y ritmo cu ta permiti nan mantene un bon momentum.
#3 Tin conocemento y experticio tecnico
Ora bo bisa loke bo ta bay haci, haci tambe loke bo a bisa. Personanan superproductivo no ta experiencia un fluctuacion den nan nivel di productividad. Tampoco nan ta pospone trabou pa despues mester pasa henter anochi ta traha pa por keda cla. Personanan superproductivo a discubri pa nan mes, con nan por produci resultado tur siman, haciendo esaki na un forma consistente, cu un cadencia y ritmo cu ta permiti nan mantene un bon momentum.
#3 Tin conocemento y experticio tecnico
Falta di conocemento y experticio ta un problema serio pa loke ta concerni productividad. Ora bo sa kico bo ta haciendo, bo no mester sacrifica calidad pa velocidad. Bo no mester busca un tutorial of puntra un colega pa ayudo; bo por haci bo trabou lihe, y bon tambe.
Segun e estudio di Harvard, persona superproductivo no ta duda pa puntra pa ayudo. Pero di otro banda, e persona superproductivo casi nunca mester pidi pa esaki. Otro aspecto mas di e persona superproductivo ta cu e ta intencionalmente busca pa adkiri abilidad nobo y semper ta sigui traha pa mehora su mes y expande su experticio. P'esey e persona superproductivo ta competente, exigente y rapido den su trabou.
#4 Pusha pa resultado
Mayoria di hende ta dispuesto di tuma responsabilidad pa logra metanan y traha riba un ritmo rasonabel pa asina logra e resultadonan cu ta wordo spera. Pero tin persona cu tin un deseo di logra resultadonan mas prome y mas lihe. Nan ta feliz di por scrap algo di nan to-do list. E ta competitivo y no ta competi solamente cu su coleganan, pero tambe cu su mes. E kier establece un record pa su mesun 'performance', anto haci su best pa kibra esaki despues.
#5 Anticipa y resolve problema
Un caracteristica di mayoria hende productivo ta nan abilidad di resolve problema. Nan ta bin cu solucion inovativo y haci nan trabou mas eficiente. Tambe nan ta anticipa obstaculo y cuminsa traha riba solucionnan di antemano, asina evitando algun problema cu otro hende si lo encontra. Psicologonan social ta referi na esaki como contraste mental; pensa riba loke bo kier logra y kico lo por stroba esaki. E manera di pensa aki, ta yuda un persona logra su meta.
#6 Tuma iniciativa
Pa hopi hende, e parti mas dificil di haci un trabou, ta cuminsa cun'e. E persona superproductivo ta cuminsa lihe. E nunca mester wordo bisa pa cuminsa. E ta pidi pordon y no permiso. Su predisposicion pa tuma accion por caus'e problema tin biaha ya cu e ta dal bay cuminsa traha sin cu tur partido a yega na un acuerdo. Pero su hefe normalmente no ta keha, paso e resultado ta papia pa su mes.
#7 Colabora
Awendia den negoshinan compleho tur cos ta interdependiente y masha tiki ta wordo haci den isolacion. Segun e estudio, e persona mas productivo no ta un trahado individual; e ta colabora hopi y traha bon cu otro hende.
Awendia den negoshinan compleho tur cos ta interdependiente y masha tiki ta wordo haci den isolacion. Segun e estudio, e persona mas productivo no ta un trahado individual; e ta colabora hopi y traha bon cu otro hende.
E hendenan mas productivo ta laga parce cu nan ta logra haci tanto cos danki na sea podernan magico of salta cierto paso. Pero e realidad ta cu ta superproductivo simplemente ta e resultado di abilidadnan cu nos tur por adkiri y implementa.
Abo kier ta mas productivo? Lesa e lista aki y wak den cua aspecto bo lo por mehora bo mes. Sea ta traha na un forma consistente, anticipa problema of colabora mas cu bo coleganan.
Estudio
E lista di caracteristicanan ta basa riba un estudio den cual cientificonan a colecta informacion di mas di 7000 persona cu a wordo califica (duna un rating) door di nan manager pa cu nan nivel di productividad y 48 comportamiento specifico. Tambe e personanan aki a wordo califica pa 11 otro hende, incluyendo colega y subordinado. A base di e data aki, a identifica e top comportamientonan cu tabata corela cu nivelnan halto di productividad y despues a analisa esakinan. E resultado tabata shete cluster consistente di comportamientonan cu personanan superproductivo ta practica regularmente.
Estudio
E lista di caracteristicanan ta basa riba un estudio den cual cientificonan a colecta informacion di mas di 7000 persona cu a wordo califica (duna un rating) door di nan manager pa cu nan nivel di productividad y 48 comportamiento specifico. Tambe e personanan aki a wordo califica pa 11 otro hende, incluyendo colega y subordinado. A base di e data aki, a identifica e top comportamientonan cu tabata corela cu nivelnan halto di productividad y despues a analisa esakinan. E resultado tabata shete cluster consistente di comportamientonan cu personanan superproductivo ta practica regularmente.


text:
Cera Conoci cu Servicio di MiPensioen den 5 Stap
Cu e meta pa sirbi su clientenan miho, Banco di Seguro Social di Aruba constantemente ta haci cambionan pa mehora su sistemanan y su servicio. Actualmente SVb a implementa un portal di internet cu ta duna e pensionado e posibilidad pa print algun documento (manera jaaropgave of inkomensverklaring) y comunica cu e Departamento di Pensioen. Lesa akibao con abo tambe den 5 stap por registra y haci uso di e servicio nobo aki cu yama MiPensioen.
1. RICIBI E CARTA DI PENSIOEN
Tur pensionado ta bay ricibi un carta di SVb su Departamento di Pensioen, unda ta splica di e servicio aki. Riba e carta ta menciona e number di AOV of esun di AWW.
Banda di esaki e pensionado mester tin un e-mail valido pa por registra su cuenta.
Ora di registra tambe mester yena e fecha di nacemento pa
verifica e persona su identidad.
Tur pensionado ta ricibi e carta aki den luna di maart.
2. REGISTRA RIBA MIPENSIOEN
Cu e informacion di paso 1, subi nos website www.svbaruba.org y sigui e link bao e menu di Pensionado y despues MiPensioen (habri link akinan).
Ora e website nobo habri sigui e link pa habri Registro como usuario nobo. Akinan ta yena e e-mail y un password.
E password mester ta un combinacion di por lo menos 6 letter (letter chikito y grandi), cifra y por lo menos 1 seña.
3. CONFIRMA BO E-MAIL
Despues di registra e sistema di MiPensioen ta manda un e-mail pa confirmacion.
Pa sigura cu e e-mail aki drenta den e inbox por añadi nos e-mailadres pensioenen@svbaruba.org den bo adresboek, of controla bo folder di spam of junk. Den e e-mail di MiPensioen sigui e link pa confirma bo e-mail.
E sistema ta duna e confirmacion ora e website habri cu e link.
4. HABRI SESION (LOGIN)
Despues di a confirma e-mail por subi e website di MiPensioen atrobe y habri un sesion.
Akinan ta yena e e-mail hunto cu e password cual a ser registra na paso 2, y click “Habri sesion”.
5. FINALISA BO PROFIEL
Despues di a habri sesion MiPensioen ta mustra e pagina profiel di e usuario.
Akinan ta yena e informacion di paso 1, pues:
- fecha di nacimento
- ta scohe e tipo di pensioen, sea AOV of AWW
- e number di AOV of AWW
Ora tur informacion ta corectamente yena ta primi ”Safe” pa warda tur informacion.
Despues MiPensioen ta habri e detayenan di e profiel.
Controla e detayenan aki bon. Si tur informacion ta corecto ta finalisa e proceso door di primi “mi ta e persona”.
Asina e proceso ta cla!
Mediante e portal di MiPensioen por baha y print algun documento, ademas por wak e profiel y por tuma contacto cu Departamento di pensioen mediante e formulario di contact.
Pa cualkier pregunta of remarka tocante MiPensioen por haci uso di e formulario riba nos website of por e-mail nos na pensioenen@svbaruba.org.


text:
Kralendijk- Hopi hende ya no tabata masha kontentu ku e sistema di “Kiss & Ride” ku aeropuerto a implementá pa baha òf buska hende na aeropuerto. Pa kuminsá e lokalidat no ta fásil pa usa, ya ku tin tiki espasio i e ta keda relativamente leu di e terminal di pasahero.
Sinembargo, mester konstatá tambe ku e sistema no ta funshonando masha bon, pa motibu ku hopi hende ta usando e poko espasio ku tin pa stashoná nan outo einan pa basta ratu. Mester bisa tambe ku di parti di BIA no tin niun sorto di kòntròl riba uso koreto di espasio i pa perkurá u en bèrdat ta djies usa e espasio pa baha òf buska hende.
Nos reportero a saka e pòtret akiriba banda di 10 ‘or di mainta, ora ku apenas tin tráfiko na BIA. Tur hende por imaginá nan mes ki sorto di kaos tin, na momento ku avionnan di KLM, Tui i American Airlines yega.
Esaki definitivamente ta algu ku gerensia di BIA lo mester pone mas atenshon na dje.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text:
Oranjestad – Desiree Croes parlamentario pa partido AVP a entrega e preguntanan cu e tin pa ministro Michelle Hooyboer Winklaar encuanto e situacion na Collegio Arubano. Encorto e ta informa e ministro cu algun luna pasa a haya bishita di e decanonan di Mavo cu e critica cu Collegio Arubano lo hisa su toelatings eisen y lo bira mas dificil pa un joven cu caba Mavo pa drenta Collegio 4,nos sa cu den pasado caba Colegio a elimina e E klas y awor ainda ta bin cu exigencia mas pisa pa un mucha cu caba Mavo pa drenta Havo 4. Segun collegio Arubano esaki ta basa riba cierto investigacion cu a hasi cu a sali afor cu e mucha cu ta bin di Mavo ta hasi menos bon cu ja ta bin for di esnan cu ta bin for di Havo 3.
Sra.Desiree Croes ta amplia via nos Player:


text:
Oranjestad-Prijs di coriente ta bay subi cu 15% pa Pueblo desde 1 di oktober 2014 sin cu Pueblo a haya debido splicacion kiko ta e gastonan green cu e companianan WEB, ELMAR y Utilities a paga pa Gabinete Eman. Ta danki na e gastonan aki awe Pueblo mester bay paga mas na coriente. Pero te dia di awe niun hende di AVP tin curashi pa mustra e cifranan real di e cuentanan anual cu ta mustra con Gabinete Eman a abusa di e fondonan di e companianan di utilidad.
Ta conoci cu Gabinete Eman tin un vision berde den cual a haci un cantidad di conferencia berde, a bin cu TNO, a biaha varios caminda rond mundo pa profetisa e ideologia berde y a bin cu yen proyecto cu pinto berde. Tur esakinan a costa placa cu Gabinete Eman mes no tin y pesey a laga e companianan di utilidad paga pa tur e gastonan aki. E companianan aki a paga tur e gastonan aki cu e placa cu normalmente pa ley nan lo mester a paga como dividend na Gabinete Eman. Di e manera aki Gabinete Eman por a manipula e Pueblo bisando cu nan no a saca ningun placa di dividend for di e companianan, pero den realidad tur e placa aki a wordo usa pa paga gastonan di Gabinete Eman.
Partido AVP su exponentenan ta menciona cu e Gobierno di MEP a tuma 208 miyon di dividend di e companianan di utilidad pa hinke den e fondo general di gobierno pa por paga pa gastonan di gobernacion. Esaki ta algo cu ley ta permiti y Gabinete Oduber di e manera aki a yega na fondo pa traha proyecto pa Pueblo sin cu e mester a bay haci fianza riba mercado internacional creando debe pa e Pueblo. Pero awe AVP no ta splica cu nan a fia 1000 miyon florin riba mercado internacional na interes di 5 a 6% creando un debe enorme riba lomba di Pueblo y banda di esaki obliga e companianan di utilidad pa paga nan gastonan berde. Esaki si esnan di AVP a perde curashi y habla pa splica Pueblo. Pasobra kizas nan no sa cu cual cara nan por mustra cu tur e placa aki a bay djies pa engrandese e ego personal di nos Minister Eman den foro y symposia riba e tereno green y nada no a bay den proyectonan necesario pa e Pueblo aki.
Pesey e ta inmoral cu Gabinete Eman ta hisa prijs di coriente sin ningun dia duna Pueblo un splicacion cuanto e Aventura green di Gabinete Eman a costa e companianan di utilidad. Ta ki miedo Minister de Meza tin di habri buki di ELMAR, WEB y Utilities pa Pueblo por mira con e companianan aki di utilidad a keda cu dividend aden djies pa paga tur gasto green di Gabinete Eman? AVP debe Pueblo un splicacion y ta di spera cu Minister de Meza por ta sincero cu e Pueblo aki y habri buki y mustra Pueblo e berdad tras di e subimento di prijs di coriente.
11 september 2014


text:
ORANJESTAD – Dialuna mainta durante conferencia di prensa Minister di Finansa, Asuntonan Economico y Cultura a repasa e rapport di CFT riba e cifranan di e di dos kwartaal di 2018. E mandatario a splica e contenido di e rapport y a duna un splicacion di e entradanan di impuesto cu informacion di Departamento di Impuesto y di Aduana. E rapport ta uno positivo y ta mustra cu Gobierno ta trahando na un manera serio pa recupera e credibilidad financiero di nos Pais.
Segun e mandatario pa hopi tempo CFT no tabata tin un carta asina positivo dirigi na gobierno di Aruba. Hopi biaha y sigur den e gobierno anterior CFT tabata pone den su cartanan den cual nan ta indica cu tin cosnan cu no ta realistico na momento cu ta entrega e presupuesto. Awor bo por mira cu e carta ta positivo cual ta señal cu nos ta recobrando e credibilidad financiero.
Minister Ruiz-Maduro ta informa cu a haci un esfuerso grandi pa traha un presupuesto realistico pa nos Pais den e poco tempo cu e gabinete aki ta na mando. Gobierno manera cu tabata pa e promer kwartaal a bolbe ricibi un conseho positivo di CFT riba e cifranan di e secundo kwartaal. Esaki kiermen cu e ehecucion di Presupuesto 2018 ta bayendo bon dentro di e cuadro financiero cu a keda fiha pa Parlamento. Esaki ta un esfuerso di tur esnan envolvi cu ta duna di nan parti pa nos por recupera e credibilidad financiero di nos Pais. Hunto nos ta logra! Parlamento a ricibi e cifranan di e promer y secundo kwartaal hunto cu e cartanan di CFT y diahuebs awor gobierno lo ta den Parlamento pa responsabilisa y informa mas di e cifranan y e trabaonan cu ta wordo haci.
Minister di Finansa, Asuntonan Economico y Cultura mr. Xiomara Ruiz-Maduro ARUBA TA UN PASO MAS CERCA PA RECOBRA CREDIBILIDAD FINANCIERO DI PAIS ARUBAPosted: August 29, 2018 in Uncategorized
ORANJESTAD – Dialuna mainta durante conferencia di prensa Minister di Finansa, Asuntonan Economico y Cultura a repasa e rapport di CFT riba e cifranan di e di dos kwartaal di 2018. E mandatario a splica e contenido di e rapport y a duna un splicacion di e entradanan di impuesto cu informacion di Departamento di Impuesto y di Aduana. E rapport ta uno positivo y ta mustra cu Gobierno ta trahando na un manera serio pa recupera e credibilidad financiero di nos Pais.


text:
Kasonan di COVID ta subi èksponensialmente espeshalmente bou di esnan no-bakuná. Alimentando e tendensia aki ta un grupo ku ta hiba un kampaña perverso pa mas tantu hende posibel keda sin bai bakuná. Kiko ta nan intenshon? Mas morto, mas desempleo, otro ‘lockdown’ pa kaba di choka nos ekonomia?
Na Cuba hende a subi kaya pa entre otro protestá falta di bakuna konfiabel manera nos si tin na Kòrsou i sin ku mester paga p’e. Nos minister di Salú Públiko aparentemente no ta para tras di e kampańa di bakunashon, pero ta preferá keda vago si e mes a bakuná. E minister enkargá ku Ekonomia i Asuntunan Soshal ta ripití ku bakuna ta un eskoho opshonal, personal i ta kontra pa un dunadó di trabou obligá un trahadó bakuná ounke ku esaki tin kontakto di aserka ku kliente manera un ‘bartender’. Ni Presidente di Konseho di Minister ni Miembronan di Saten a duna kara.
Akaso nos no ta konsiente ku tin un pandemia? Akaso esnan ku ta instigá kontra bakunashon no ta na altura ku mas hende keda sin bakuná mas oportunidat e virus ta haña pa transformá bira mas peligroso? Nos ta na altura ku si nos keda chambuká, mas gastunan di salubridat públiko ta subi loke ta nifiká ménos plaka pa hasi otro kos pa pueblo?
E ekipo di èksperto ku a hasi un bon trabou pa mas ku un aña, mester aktivá rápidamente. Mi ta spera ku pronto Korte ta determiná legalidat di kita hende for di trabou ora e no kier bakuná. Esaki en bista ku mandatarionan te ainda falta kurashi pa indiká ta kua direkshon mester bai. Nos mester komprondé ku no ta èksistí un minister di Salú Personal, sino un minister di Salú Públiko. E ‘bien’ públiko ta konta mas ku un eskoho personal basá riba un krehensia personal ku ni sikiera tin base sientífiko.
Akaso nos ku a bakuná no tin derechi? Akaso nos mester sinta wak kon un grupo kier bolbe tuma mi pais i pueblo rehen ku teorianan maligno di konspirashon i mentira flagrante?
Mester laga doñonan di trabou ku ta ninga di tuma akshon kontra empleadonan no-bakuná sa ku nos komo kumpradó lo bòikotiá nan. Si nan no ke tende, nan mester sintié den nan pòtmòni.
E bakuna no ta perfekto. E ta protehá pa 94%. Pero e benefisionan di e bakuna no por para banda di e riesgonan desastroso di e malesa kontagioso aki. Ta di spera ku outoridatnan ta hasi loke mester hasi pa para e direkshon robes ku nos a kue último simannan.
Willemstad, Kòrsou


text:
Awe Corte den prome instancia a anuncia su decision riba e caso cu algun votado a cuminsa pa reconteo di votonan di eleccion di dia 25 di juni ultimo.
Ta trata aki di Arthur Dowers, Mike de Meza y Mervin Wyatt Ras, kende a cuminsa e caso como votado y no como candidatonan di AVP. Nan peticion a wordo rechasa y na mesun momento a compronde for di nan abogado mr. Desiree Croes cu a apela. Tamb a bay un carta pa Conseho Supremo Electoral, informando nan di e decision pa apela.
Huez a bisa den e sentencia cu e ta di acuerdo cu Conseho Electoral cu e peticion pa reconteo no ta compaña pa motibo hustifica of hechonan concreto cu ta pone Corte tuma e decision pa bay di acuerdo cu nan peticion di reconteo.
Tambe el a bisa cu Dowers mes a splica cu e cantidad di votonan invalido aña pa aña ta sigui aumenta. No por papia di un cantidad grandi di votonan invalido straño, si esaki ta e tendencia di ultimo añanan. No a demostra cual tabata e iregularidadnan cu nan ta bisa di a señala caba durante e sesion di Conseho Electoral pa ratifica e resultado. Y tampoco ehempelnan a wordo duna.
E potret Hues di un formulario di votacion cu ta mustra cu a pasa un poco over di e circulo no por wordo uza pasobra e ta violacion di derecho di voto, niun hende mag sa pa kende un pesona a vota. Voto ta secreto. No por uza e fotonan aki pa demostra iregularidad. Si uza e fotonan ey mes, Hues ta bisa cu e no ta prueba cu iregularidad a tuma luga.
A base di e argumentonan aki a rechasa peticion di e votadonan.
Corte a rechasa peticion di reconteo di voto
Awe Corte den prome instancia a anuncia su decision riba e caso cu algun votado a cuminsa pa reconteo di votonan di eleccion di dia 25 di juni ultimo.